Apahkah êluh pêrnah ngêrasa cêmas, kêlimpungan, ama prustasi wayah masup kê sêkola baru, kantor baru, atau lingkungan pêrgaulan nyang baru? Culture shock atau gêgar budaya adalah pêrasaan di mana sêsêorang ngêrasa têrtêkên sêrta têrkêjut wayah bêradêpan ama lingkungan atau budaya baru. Pènomèna ênih ora tibang têrjadi antêrnêgara ajah, yak. Sêsêorang sêring ngalamin gêgar budaya wayah bêpindah antêrdaèrah. Tumannyah prosès komunikasi ngêjadi kêndala utama wayah bêradaptasi, sêpêrti pêrbèdaan dialèk ampè pêrbèdaan bahasa. Sêsêorang nyang ngalamin gêgar budaya, tumannyah bakal ngêrasa cêmas, kêlimpungan, prustasi. Sêbab, diah kêilangan tanda, lambang, ama cara pêrgaulan sosial nyang dikêtauinnyah dari kultur asal. Kondisi onoh nyêbabin sêsêorang strès, prustasi, gêlisah, ora pêrcaya diri, ampè dèprèsi.


Nama istilahnye bagi-bagi hadiah atau dagangan secara gratis yang lagi rame ntu di dunia dagang online namanye give away. Sebenernye hal ini lebih ke menguntungan para penjual, karena produk mereka diiklanin secara gratis oleh orang-orang. Karena yang bakal dapet hadiah give awaynye kaga semuanye tapi di seleksi atau diundi jadi yang beruntung dapet hadiah, yang belum beruntung kaga bakal dapet dan akhirnye yaude si penjual sih tetep untung karena barang dagangannye jadi dikenal orang banyak, dan bakalannye dibeli banyak orang juga. Tapi rasanye emang ikut-ikutan begituan emang seru banget dah rasanye gitu ikutan main cepet-cepetan like atau banyakkin komen atau abis itu kite posting di instagram kite.


Pas kita kecit ada rumah temen yang sering kita datengin atawa samperin buat maen bareng. Waktu itu udah peteng maen anteng banget di rumah temen. Pas lagi maen, jia bilang mau ke kulem dulu. Yauda dah tu, nungguin jia bentaran di ruangan laen. Kagak lama, kedengeran suara pintu kayak dibuka. Ngiranya temen dah tuh yang baru keluar kulem. Langsung di balik pintu dapur. Pas ada suara langkahan kaki, mangkin deket, langsung dah nongolin badan, sambil tereak “dor” sembari julurin tangan. Pas udah deket, ternyata itu abangnya. Udah gitu, abangnya beneran kaget. Tengsin banget rasanya salah ngagetin orang. Udah kelewat tengsin, langsung mabur aja pulang.


Keluarga besar aye juga sifatnye sama, kaga ada tuh nyang terbiasa ngucapin selamat atas pemcapaian ama ulang tahun. Bener-bener keluarga nyang cuek abis dah, ya akhirnye aye mulai tuh. Pendekatannye aye mulai dari bikin group keluarga, terus saling sapa-sapaan dah di dalem group ntu. Abis itu, aye mulai tuh ngadain syukuran kecil-kecilan buat orang tua nyang lagi ulang tahun. Awalnye tuh pada kaga biasa tapi lama kelamaan jadi kaya biasa tuh ngucapin ulang taun di keluarga, ya walaupun jauh dari kata sempurna tapi kaga adansalahnye buat nyoba. Tapi, dengan begitu aje aye kaget kalo masih pada mau kompak gitu, ya sekedar makan ama mgerujak bareng, jadi nyang ulang tau tuh nyang ngasih kejutan makan-makan kecil


Têmpat-têmpat baru sêlalu ngasih pêngalaman-pêngalaman baru. Tapi, bêradaptasi di lingkungan baru bukanlah hal gampang. Bêrikut bêbêrapah tips biar êluh bisa dêngan gampang bêradaptasi di lingkungan baru. Pêrtama, ngênal budaya nyang bêrlaku. Dêngan ngêtauin budaya nyang bêrlaku di têmpat onoh, êluh bakal lêbih gampang nyêsuèin karna êluh ora lagi kagèt dêngan apah nyang mungkin bakal têrjadi di sêkitarluh. Kêdua, kalu êluh pêgi kê têmpat nyang bêrbèda bahasa ama daèrahluh, alangkah baèknyah kalu êluh ngênal bahasa sêtêmpat. Ora pêrlu pasèh, tapi cukup dêngan ngêtauin bêbêrapah kata atau kalimat pênting. Kêtiga, têrkini ama hal-hal baru. Dêngan êluh tau banyak hal, êluh bakal dêngan gampang bêrintêraksi ama orang-orang sêkitarluh.


Orang yang ngeri tenggelem bisa jadi juga lantaran punya ketakutan yang gede ama aer atawa dibilang fobia aer. Orang yang fobia aer ini takutnya bisa kagak masuk di akal. Jangankan ke laut, ngeliat aer di kolem aja bisa ngerengked ketakutan. Kalo jia ngeliat aer udah panik, apalagi kalo diajak ke kolem gede atawa laut. Kalo orang udah fobia aer, ngeliat laut pikirannya udah tenggelem aja. Gejala laennya juga banyak, badannya keringetan ampe anyep, palanya puyeng, dadanya sesek, susah napas, jantungnya bedebar, ngerasa enek, ama yang paling keliatan ama orang mukanya pucet ama badannya ngerengked nahan ngeri. Orang yang ngalamin ini biasanya ada trauma pas masih bocahnya.


Kebiasaan ngeludah sembarangan di muke umum enih keknye masi sering kite temuin di sekitar kite ndiri. Mao entu babeh kite, engkong kite, tetangge kite, ato orang-orang random nyang lagi lewat deket kite aje. Kalo lagi ngalemin ari sial, bise aje kitenye nyang jadi korban peludahan orang kagak betanggung jawab ntu. Nyang ude-ude, sih, korbannye bise aje saking jijiknye malah ampe marah ke orangnye, terus ngelakuin kekerasan, kek mukul, nendang, ato nonjok. Nyang kek ginih berarti respons negatip badannye ude suse buat ditahan gegara kagak bise juge nahan rase jijik kena aer liur orang laen. Emosinye kepancing gegara jijik ame baunye, terus mikirin juge gimane cara bersiin dan ngilangin baunye nyang nempel di badan korbannye ntu.


Waktu entu Alsa tinggal di asrama. Pas die masih jadi murid baru di SMP, bully di entu tempat emang agak parah. Senioritasnye kerasa bener. Pade saat entu, Alsa baru aje selesai salat di masjid. Nah die pun jalan balik ke kamarnye. Kamarnye ade di lantai 3. Pas di lantai 2, die liat banyak kakak kelasnye. Tapi Alsa kagak peduli. Eh akhirnye entu kakak kelas malah pade mau ngerjain Alsa. Mereka nyuruh Alsa ngelakuin sesuatu. Terus parahnye mereka juga ngancem Alsa. Katenye mereka, kalo Alsa kagak nurutin perintahnye mereka, ya mereka bakalan jadiin Alsa target bully-nye mereka. Alsa pun ketakutan karena diancem.


Makanan kotor bukan cuman pekara ade perintilan nyang bukan makanan di piring ntu, kek batu, binatang kecil, dan laen-laen, tapi juge soal pengolahannye. Sebage konsumen, walopun ude disediain makanan siap makan, kite tetep kudu cermat ame proses ngolahnye, layak ape kagak, sesuai standar ISO 22000 nyang nentuin pekara menajemen keamanan pangan, ame buat kaum muslim, ntu prosesnye halal ape kagak. Meratiin nyang beginih-beginih bakal bikin kite terindar dari makanan olahan nyang prosesnye sembarangan bae. Emangnye, mao tetep makan kalo proses olahannye lewat diinjek-injek kaki, misalnye, ato alat-alat buat masaknye kotor kagak keruan, ato bahan-bahan nyang dipake ude kagak seger, ngedeket busuk, ato bahkan busuk? Jijik nyang ade.


Waktu hamil muda tuh aye kaga ngerasa mual ape-ape, kalo kaga orang si aye tuh hamilnye hamil kebo karna kaga ngerasain ape-ape. Orang hamil muda kan biasanye tuh mual-mual, kaga boleh nyium apa pun bau-bauan karna bakalan mual. Buat aye tuh hal ini jadi kelebihan aye dari kehamilan pertama ini. Boro-boro mual, jijik aje kaga ade tuh rasa-rasa begitu, soalnye laki aye tuh rada jijik ama ape aja nyang bau, apalagi muntah. Bisa-bisa kalo aye ngerasa mual-mual pas hamil bisa-bisa die nyang ikutan ngidam. Beruntung si aye kaga ngerasain ape-ape karna bisa repot juga kalo aye bakalan muntah-muntah, bisa-bisa laki aye jijik ama aye.


Sêorang lanang bêkacamata makè kaos bêkêrah garis-garis warna biru kêliatan mao masup kê dalêm sêbuah rèstoran. Siapah sangka, di dalêm rèstoran onoh ada sêorang lanang nyang makè baju sama pêrsis dêngannyah. Lanang bêkacamata onoh bukan ngindarin kêtêmu lanang nyang makè baju sama dêngannyah, malah nyampêrin lanang bêbaju kêmbar dêngannyah onoh. Diah dêngan muka sumringah ngajak lanang bêbaju kêmbar buat salaman. Sêmêntara, lanang nyang makè baju sama dêngannyah bêgonoh ajèr ngêrèspons jabatan tangannyah. Dua lanang ora saling kênal nyang makè baju sama kêtêmu di rèstoran ênih akhirnyah bêsalaman. Mêrèka tampak saling ngêlèmparin mèsêm atu sama laèn. Ora kêliatan sêdikit go di muka mêrèka rasa jêngah karna makè baju sama di têmpat umum.


Selama ade kesempatan buat kite nyelametin diri ya kite harus muter otak buat nyelametin diri sendiri. Emang kalo ngadepin bencana alam tuh bakalan takut nyang bener-bener bisa bikin orang ketakutan. Cuma takut doang kan kaga bakal ngerubah ape-ape. Kite cuma pasrah aje tuh ama nyang dinamain takdir. Padahal belom tentu juga kite ditakdirin buat berenti sampe situ, tapi karna kite nyerah ya kite malah kalah ama keadaan. Pokoknye apa pun nyang terjadi tuh kuncinye harus semangat buat diri sendiri, karna semua kan tergantung diri sendiri dulu baru tuh mikirin orang laen. Jangan ampe salah tanggep atau kebalik tuh kite malah mikirin orang dulu karna kite kan juga nanti kaga bisa berharap ama orang.


Masak jarang pake tomat. Sekalinya beli, paling kepakenya cuman separo. Kalo udah dibelek gitu, tomat yang separohnya udah busuk aja. Warna tomat yang sebelomnya masih merah seger. Tau-tau udah ada yang item. Bagusnya, kagak kayak lauk ikan atawa ayam atawa kayak sayur yang laen, kalo busuk pada bentek banget baunya. Kalo tomat busuk ini cuman keliatannya ada warnanya berobah ama jadi benyek. Bagusnya, kagak ampe bentek. Tetep geli juga ngelongoknya, cuman kagak ampe enek kayak nyium bau busuk yang laennya. Paling banter, kalo udah busuk gitu ada ulet yang nyaru di warna abu ama item. Udah gitu, dikerubungin rerongo. Jadi, begidiknya gara-gara ngeliat begituannya.


Hingga saat ini, belum ada penyebab pastinye ntu seseorang bisa mengalami fobia jarum suntik. Namun beberapa kondisi yang bisa memicunye ntu adalah, punya pengalaman buruk atau traumatis terkait jarum suntik atau disuntik, memiliki kerabat, atau orangtua yang menderita fobia, ada perubahan kimia di otak, dan kerap mendapatkan informasi negatif tentang jarum suntik atau disuntik, misalnye ditakut-takuti jarum suntik sewaktu kecil. Salah satu metode paling berhasil dalam mengatasi fobia termasuk trypanophobia adalah terapi desensitisasi atau pemaparan. Pada terapi ini, penderita secara sengaja dipaparkan alias dipertemukan dengan jarum suntik. Dimulai dengan menunjukkan gambar, lalu video, kemudian dipaparkan dengan jarum, memegang jarum, hingga proses penyuntikan secara langsung.


Pêrkawinan nyang bahagia kêmungkinan gêdé bakal lêbih lama bêrtahan. Pasangan bisa bêkêrja sama buat ngêmastiin mêrèka ngêmênuhin arêpan atu ama laèn dan ngêja atu ama laèn bahagia. Sêbuah studi University of Georgia juga nyimpulin bahwa rasa sukur punya pêran gêdé dalêm kêbahagiaan pasangan nyang udah kawin. Studi ini ngênunjukkin bahwa wayah pasangan ngungkapin kêpada pasangannyah bahwa mêrèka ngêhargain pasangannyah onoh bisa ngarah pada pêrkawinan nyang lêbih tahan lama. Banyak orang ora nyadar bahwa hal-hal kêcit amat bêpêngaruh, kèk sêsêkali bêliin pasangan hadiah atau bilang "terima kasih" wayah pasangan ngêlakuin sêsuatu nyang baèk. Nah, nyok dah, dari karang ontong ragu buat ngunjukkin rasa sukur kêpada pasangan masing-masing.


Dari sêkian banyak masalah pada kêndaraan, rèm blong bisa dibilang ngêjadi sêsuatu hal nyang ngêriin. Êluh wajib mêrèksa lèpêl minyak rèm di dalêm tabung pênyimpênan minimal sêbulan sêkali. Kalu kurang, sigrah tambah ama minyak rèm nyang sêsuè ama rèkomèndasi pabrikan. Pêrèksa juga sêkitar tabung minyak rèm ama potènsi kêbocoran, têrutama sêkitar sambungan sêlang. Pormula kimia dalêm minyak rèm ada masa pakènyah. Kalu dipaksain, têkênan rèm bisa ilang, têrus rèm mobil bakal blong karna kualitas minyak rèm ngênurun. Olèh karna onoh, sêbaèknyah minyak rèm dikuras ama diganti sêluruhnyah saban 40.000 km atau 2 taun sêkali pêranti ngêjaga kualitasnyah. Lakuin pêrêsikan tabung minyak rèm bêbarêngan ama pêngurasan minyak rèm pêranti nyêgah êndêpan lumpur, bahkan lumut.


Salah satu bentuk anak-anak pade kegirangan lulus ujian adalah pade coret-coret baju seragamnye mereka di lapangan pas abis ntu pengumuman lulus ujian. Hal ntu dilakuinnye oleh bejibun anak-anak sekolahan dari setiap sekolah yang beda baik di Jakarta maupun di luar Jakarta bahkan di luar negeripun punye ntu tradisi kalo kelulusan. Sebenernye sih sah sah aje asal kaga ada yang dirugiin, tapi sebenernye kan ntu baju seragam bisa digunain buat hal yang berguna, kalo aje kaga di coret-coret ntu baju bisa digunain lagi sama orang laen, denga cara misalnye kite sumbangin ke orang yang butuh, jadinye kan ntu bentuk syukur atas keberhasilan kite jadinye berkah dan manfaat buat diri kite dan orang banyak pastinye.


Buat nyiapin pernikahan pan kite emang sama-sama dari nol ye, jadi buat wara wiri kite masih pake motor tuh. Setiap kite beli sesuatu nyang kiranye kaga bisa nih dibawa ama motor jadi kite misah pulang ndiri-ndiri. Selama nyiapin pernikahan aye ama laki tuh jarang selisih pendapat, soalye kite sama-sama nerimain, jadi buat persiapannye kaga mesti nyang repot. Kebeneran kite tuh sama-sama orang nyaangs sederhana jadi kita gelar pernikahan juga kaga perlu mewah-mewah, kite berdua mikir dari pada banyak ngabisin dana di resepsi mending uangnye buat nyicil rumah gitu. Bahagia banget bisa nyelesain semuanye dengan lancar, sesuai dah dengan kemauan kite berdua yaitu sederhana tapi khidmat.


Dari cerita orang-orang nyang pernah ditemuin ama makhluk alus tuh katanye pas liat kaga bisa ngomong apalagi teriak. Badan rasanye lemes kaga punya tulang, pokoknye pucet, lemes, trus kaya lagi kaga sehat. Mangkanye setiap orang nyang ketemu trus nyalinye ciut pasti langsung jadi penakut. Kadang orang nyang kaga pernah ketemu aja bisa jadi penakut. Padahal kan, kite udeh pernah diajarin ya kalo ketemu hal-hal begitu mesti banyak-banyak doa. Cuma, banyak orang nyang nyautin boro-boro mao doa pas liat aje udeh mau lecing celana. Suka heran ama orang nyang ditakdirin buat bisa liat hal-hal mistis gitu, kok die kuat ya ngeliat nyang serem-serem gitu.


Hari Sabtu kemaren, aye ade kondangan. Nah pas aye sampe, penganten udeh di panggung. Terus kagak lamaan dari aye sampe, acara selanjutnye entu si penganten nari. Abis nari, barulah para tamu dibolehin salam-salaman ke panggung. Abis salam-salaman dari panggung, aye pun langsung cari badogan karena aye udeh laper bener. Walaupun ade banyak gubuk badogan, tetep aje semua antreannye penuh. Nah aye pun akhirnye tetep ngantre di salah satu gubukan. Terus pas aye lagi ambil piring, orang dateng entah dari mane mau nyerobot. Aye kesel dan marah bener dalem hati, tapi aye tahan. Akhirnye karena aye udeh kesel, aye pun bilang, “ngantrenye ke belakang, Bu.” Akhirnye die pun kagak jadi nyerobot deh.


Sekarang kan orang kalo mao nipu tuh teryata udeh diikutin gerak-gerik kite. Kaya kalo lagi mao ngambil duit tuh biasanye die ngintai dari kite masuk ke atm. Nah, kalo kite emang lagi bawa uang ato pake barang-barang nyang nilainye cukup tinggi, mending hati-hati dah. Mending kite jangan naek kendaraan nyang beresiko kena jambret. Trus kalo kite milih angkutan umum jangan pake baju ama barang nyang mencolok. Abis itu, kalo kite pegang duit banyak kaga boleh tuh di eneng-enengin ke orang banyak. Kalo lagi pergi sendiri usahain nunggu di tempat nyang rame. Trus kalo bawa tas di keretas jangan naro di atas tempat duduk takutnye nanti di tuker orang.


Ambéiên atau wasir dikênal sêbagè pêmbengkakan atau pêradangan pêmbuluh darah di ujung anus. Kondisi onoh bisa têrjadi karna adanyah pêningkatan têkênan pêmbuluh darah di sêkitar anus. Salah atunyah karna ngêdên kêbangêtan kêras. Buat ngêmastiin apahkah bènjolan nyang ada di anus onoh sêbagè ambéiên pêrlu pêmêrèksaan lêbih lanjut. Sêbab hal onoh go pênting buat upaya pênanganan kê dêpannyah. Mênurut dr. Nurfathonah, Sp.B., M.Kes., kalu ambéiên kudu diopêrsi, diah nyaranin supaya pasièn ora pêrlu ngêri karna kuwatir bakal nyêri. Mênurutnyah, ngêbagènin kondisi ambéiên go bakal nimbulin nyêri, tapi tanpa nyêlêsèin masalah. Sêmêntara nyêri karna opêrasi bakal nyêlêsèin masalah. Intinyah, pêngobatan doktêr dipêrluin biar ambéiên gasik diobatin sêbêlon bêkêmbang ngêjadi masalah nyang lêbih sêrius.


Pernah maen ke kampung yang sawahnya masih lebar banget. Masih ada empang lebar, poonannya juga masih tinggi-tinggi bener. Terus, orang-orang sono belom pada punya weseh di rumahnya. Soalnya, kulem aja masih pake sumur timba. Kulemnya itu cuman bisa buat mandi, kagak bisa buat berak. Jadi, orang-orang sono kalo mau berak, kudu ke jamban dulu. Nah, lantaran nginep berapa hari. Pasti ada mules ama kepengen berak. Pas besokannya, kawan ngajakin minta dianterin ke jamban gara-gara jia udah mules. Jia kagak tau, pegimana caranya nongkrong di jamban itu. Lantaran udah kebelet banget, jia coba-coba aja. Abis itu, langsung keluar. Jia geli sendiri, liat tainya yang ngambang di empang. Pas udahannya, jia bingung pegimana ceboknya. Jia makin geli sendiri. Abis itu, cekakan bedua gara-gara itu.


Biasanye orang tuh pan demen tuh pakein anaknye wewangian, apalagi pan anak pertama trus pada ngajarin gitu juga. Sebenernya boleh-boleh aja tapi mesti ati-ati tuh karna kan bedak bayi bentuknye tabur jadi khawatirnye masup ke pernapasan. Sebelom lahiran aye sempet tuh baca-baca kalo dari taun 1981 aje, American Academy of Pediatrics liris laporan kalo bedak bayi tuh bahay kalo masup ke pernapasan, karna pada ngarti jadi dah tuh tingkat kematian pada bayi anek ampe 20%. Udah tau juga bahayanye ya baiknye dihindarin aje, jadi biar kulit kaga kering bisa dipakein lotion apa minyak jadi pan kite kaga khawatir. Emang sih dari segi harga beda, tapi ya namanya buat anak pertama mah berapa juga dijabanin saking kegirangannya.


Bencana nyang bikin semua orang pada ngeri tuh benca alam di Aceh. Soalnye kan bener-bener kejadian nyang luar biasa. Apalagi bencananye tuh bener-bener gede banget kalo liat di tipi tuh korban jiwa udeh pada numpuk tuh mayat-mayat nyang kanyut karna kebawa ama aer. Dari situ aye bersyukur juga punya tempat tinggal nyang jauh dari pantai. Jadi pas itu aye ama keluarga tuh kaga panik banget gara-gara ada kejadian tsunami ntu. Cuma kadang takut kalo mao pergi ke pantai tuh masih rada-rada ngeri gitu. Jadi semenjak kejadian tsunami aceh keluarga aye tuh udeh jarang ke laut. Malah waktu itu tuh hampir 2 taun kaga jalan-jalan ke laut.


Waktu aye kecil pan di belakang rumah tuh ade poon rambutan segede gaban,  nah tuh poon keliatan tuh dari belakang rumah aye. Nah, kebeneran di belakang itu tempat nyuci ama wudhu lah. Nah, sewaktu-waktu aye kebelakang situ tuh nemenin Nyak ngambil wudhu malem-malem. Perasaan udeh kaga enak, bulu kuduk udeh pade berdiri. Tapi, aye kaga bilang tuh ama Nyak, nah galama kemudian aye denger suara samar-samar, kirain kan salah denger ato suara tv tetangga kali ya. Pas lagi dengerin suara itu, tiba- tiba poon rambutan di atas kite di orak-orak kenceng banget. Aye ama Nyak langsung lari tebirit-birit karna mana mungkin poon rambutan malem-malem di orak-orak ama orang.


Ciri pertama dari orang yang mengalami ketakutan akan hantu adalah sangat takut terhadap ruangan gelap. Mulai dari lemari gelap, kamar yang gelap, ruangan gelap di bawah furniture, hingga bioskop. Ruangan gelap bisa membuat mereka berfantasi, dan berpikir hal yang aneh-aneh. Orang yang menderita phasmophobia ntu juga kagak berani keluar malam-malam, apelagi keluar sendirian meski jam baru menunjukkan pukul 17.00 hingga 20.00. Walaupun di luar rumah ada bejibun cahaya lampu, tapi tetap aje bagi mereka spot-spot gelap di malam hari akan lebih bejibun, dan hal tersebut bisa memicu rasa takut mereka. Misalkannye aje saat melihat pojokan rumah, atau bayangan dibalik tiang listrik yang gelap. Umumnye, mereka akan pulang sebelum senja, dan menghindari untuk pergi di malam hari.


Jadi ceritanye dulu aye idup belom mampu lah, ampe jajan aje masih mikir. Pas udeh aye mulai SMP omset dagang babeh tuh udah lumanyan gede dah. Waktu belom punya duit si kaga berani tuh ngutang-ngutang. Prinsipnye lebih bae kaga punya dah dari pada harus ngutang. Tapi, kadang manusia kan suka kaga sabaran ya, ya abis kalo kaga nyicil ya kapan lagi mao punya. Inget banget waktu itu pertama kali nyicil tuh nyicil buat beli mesin cuci. Soalnye cucian tuh terlantar karna udeh cape ama dagang sehari-harinye. Sebenernye malu juga si karna harus nyicil apalagi waktu itu tuh ngutangnye buat kite masih lumanyan gede.


Mungkin seringnye, tempat yang bersih, ngejamin badogan yang bersih juga. Enyak aye selalu ingetin aye buat liat tempat yang jual badogan dulu sebelom beli. Kalo tempat jualan badogannye kotor, mendingan jangan beli. Tapi kalo tempat jualannye bersih, coba aje beli, barangkali beneran bersih dan enak. Nah ceritanye di SD aye entu ade kantin yang ukurannye sedeng, bersih, komplit, rapi, dan tertata. Entu semua bikin aye berani buat beli badogan di entu tempat. Lagian entu tempat juga jadi langganan enyaknye aye. Nah tapinye aye kaget bener pas liat badoan yang aye pesen. Sendoknye aje ade banyak kotoran noda item, piringnye kotor, dan sopnye ade item-itemnye. Jelas aje aye jijik sama entu badogan kotor.


Pas udeh kerja nabung ntu perlu banget biar kite tau pendapetan kite, hasil jerih payah kite. Dan nantinye kalo kite punya dana dadakan kite jadi udeh punya dana yang bisa kite pake kalo sewaktu waktu diperluin. Kaya misalnye kite punya tabungan kite bisa beli hadiah dari hasil nabung kite pastinye. Rasanye bahagia bener dah bisa ngasih hadiah untuk orang-orang tersayang kite. Waktu ntu aye kepengen ngasih tas buat emak aye, terus udeh tuh aye cari tasnye keliling ditemenin temen aye buat cari tas buat kado emak aye, Alhamdulillah nemu yang cakep buat hadiah emak aye dan belinye pake hasil nabung rasanye girang banget. Enyak aye sebenernye kaga mau aye buang duit beli tas mahal walaupun sebenernye suka sama modelannye, tapi gapape kan sekali kali nyenengin emak aye bilang begitu dah tuh.


Orang-orang lagi pada sembayang megrib jamaah di mesjid. Tiba-tiba ada geteran dari bawah tanah. Pas lagi mau rukuk, orang-orang mulaiin pada kuatir. Ada yang udah gegaruk sembari ngebenerin pecinya. Ada juga yang masih anteng-anteng aja, sembayang masih husuk. Tiba-tiba, ada gerepesan semen ama batu kecit-kecit pada merutug yang nibanin badan jamaah. Orang yang mulai panik waktu itu malahan yang sembayangnya di saf paling awal. Orang yang di barisan atawa saf belakang yang merhatiin orang-orang itu juga jadi ketepa ikutan pada ngibrit ke pintu buat keluar. Ampir semua orang yang di dalem masjid kalang kabut kengerian ama gempa yang mulai berasa. Cuman, masih ada dua atawa tiga orang yang masih ngusahain buat nyelesein sembayangnya ampe selese. Gara-gara bangunan makin merutug nibanin orang-orang itu, jadinya pada keluar semuanya nyelametin nyawa ama ngeri banget juga.


Saban ari rasanyah Koni udah tuman ama panggilan nyang orang laèn kasih kêpadanyah. "Hai, rambut êmih!", "Hai, sarang burung!", ama  hai hai nyang laèn. Mêski sêbênêrnyah diah êmpêt, tapi udahlah bagènin bè mêrèka manggil Koni dêngan panggilan sêênaknyah. Sêjujurnyah Koni amat marah ama nyêri ati karna mêrèka kêbangêtan tèga ngomong kayak onoh. Orakah mêrèka mikir ada ati nyang udah mêrèka sakitin? Orakah mêrèka mikir pêgimana jêngahnyah Koni wayah dihina dêngan pêrkataan bêgonoh? Koni kadang amat têrtêkên, mindêr, ama ngêri buat bêrangkat kê sêkola. Sêcara ora langsung pêrkataan mêrèka ngêja kondisi psikologis Koni kêganggu. Tapi, têlêpas dari onoh, têrnyata mêrèka amat opèn ama Koni karna mao rèpot-rèpot ngêbuang waktunyah buat ngêhina pisik Koni. Koni acungin êmpat jêmpol dah!


Yosa kagak nyangka sama kelakuan suaminye. Die bener-bener kagak percaye ape yang diliat matenye. Saat enih die liat dengan matenye sendiri kalo suaminye lagi nyelingkuhin die. Maksudnye Yosa, entu lakinye tuh selama enih die yang biayain segalenye. Die yang bayarin kuliah dan keperluan laennye, urusan rumah udeh pasti die yang urusin semuanye, mobilnye suaminye pun Yosa yang beliin. Terus sekarang entu suaminye yang kagak bisa ape-ape selingkuh dari die? Jelas aje Yosa marah bener! Yosa udeh terlalu marah karena diselingkuhin sama suaminye yang selame enih selalu Yosa biayain. Karena udeh kagak bisa nahan marahnye, Yosa langsung samperin suaminye, nampar suaminye, dan nampar entu perempuannye.


Waktu aye kecil kan aye paling takut buat boong ye, soalnye kalo ketauan tuh pasti jadi bahan cengan anak nyang laen. Trus juga pasti bakalan dibahas mulu tuh kalo kite ketauan boong. Lagian kan boong kaga bae ya, kalo dari kecil aje kite udeh biasa boong nanti gimana pas gede. Makin berani lagi dah buat boong malah boongnye juga udeh lebih lihai karna udeh kebiasa. Dari temen aye nyang namanye Amel aye belajar buat lebih baik jujur dari pada boong lari dari masalah. Waktu itu kaga sengaja die matahin pensil tapi die bilang kalo bukan die nyang matahin tuh pensil, ekhirnye ketauan tuh pensil dibuang eh besoknye kaga ada nyang mao minjemin die pensil lagi.


Pas abis testpack kaget banget awalnye tapi yaude dijalanin dengan bersyukur karena hamil ntu, Alhamdulillaah kandungan sehat, dan anak kite yang udeh kite kandung selama 9bulan kurang lebih lamanya, lahir dengan sempurna dan sehat. Rasa bahagia, girang, seneng, terharu, bercampur aduk semuanye menjadi satu. Bener-bener bahagia banget rasanye saat kite nanti-nanti seorang anak, akhirnye ntu anak lahir dengan selamet. Tentu kite jaga ntu anak bener-bener. Ngerawat anak kaga semudah ntu, makanye buat yang pade beloman dikasih keturunan bersyukur dah biar kite siapin mental dulu, dan kesigapan dalam ngurus anak kite nantinye. Memiliki bocah-bocah merupakan suatu kegirangan bagi setiap pasangan yang udeh nikah, karena emang mereka pasti tujuan utamanye pengen banget nikah abis ntu punya keturunan. Kehadiran anak memberikah keramaian dan kedamaian di dalam rumah kite, rumah jadi rasanye seru kalo rame gitu kite jadi girang semuanye.


Apah baè nyang kudu dilakuin kalu ngalamin atau nyaksiin kêjadian tabrak lari? Kalu sêbagè korban, usahain catêt ciri-ciri pêlaku tabrak lari, mulè dari ciri kêndaraan ampè nomor polisi (nomor pêlat). Têrus, aduin kê pihak kêpolisian. Kalu sêbagè pêngguna jalan nyang ngêliat kêjadian tabrak lari, nyang pêrlu dilakuin adalah nulungin korban tabrak lari. Usahain lakuin dêngan prosêdur nyang têpat. Kalu ora paham, jaga korban sêmbari hubungin nomor darurat kêcêlakaan supaya ditanganin ama orang nyang paham pênanganan kêcêlakaan. Sêlaèn onoh, ora disaranin bêrusaha ngêbêrêntiin pêlaku kêndaraan karna bisa ngêbahayain jiwa. Tapi, baèknyah bêrusaha ngêdapêtin ciri-ciri kêndaraan ama pêlaku tabrak lari nyang mèrad. Têrakhir, bêsêdia ngêjadi saksi kalu diminta ama pihak kêpolisian.


Mungkin orang tua bakal rada kuwatir wayah bocahnyah nyang jêngah kudu tampil di dêpan umum. Bocah-bocah tumannyah kêilangan pêrcaya diri ama konsèntrasi wayah ngalamin dêmam panggung. Ora jarang mêrèka go ngêrasa jêngah, bahkan ngalamin troma sêhingga mêrèka êmbung tampil di dêpan umum lagi. Kadang, orang tua ngêrasa pêrcaya kalu udah ngêyakinin bocah bahwa mêrèka bakal baèk-baèk ajah, padahal hal ênih ora bêgonoh ngêbantu mêrèka buat ngatasin dêmam panggungnyah. Olèh karna onoh, sêbagè orang tua kudu ngasih kêsêmpêtan kêpada mêrèka buat ngomong. Bagènin mêrèka bêtêrus têrang têntang kêngêrian ama kêkuwatiran nyang mêrèka rasain. Dêngan ngêdêngêrin hal nyang mêrèka rasain, orang tua mampu mahamin kêngêrian nyang mêrèka alamin dan bêrusaha nyari solusinyah.


Waktu jalan-jalan ke tempat maenan bocah atawa wisata, hawanya rame banget. Keliatan semrawut. Banyak maenan, banyak yang mau diliat. Pas di tengah jalan, kebelet kencing banget. Kagak tau di mana wesehnya. Eh, terus ngeliat tulisan “toilet”. Di pintunya juga ada emak-emak yang masuk ke sono. Udah ngeliat emak-emak itu, jadi kagak usah lagi meratiin tulisannya. Pas emak-emak itu masuk, pas dibuka pintunya di dalem ada tempat kencing berdiri buat laki. Cuman, lucu banget ngeliat emak-emak itu biasa aja. Kagak ngerasa bersalah atawa tengsin. Melengos aja kayak biasa. Untungnya, emak-emaknya langsung keluar pintu. Kagak ampe ikutan salah masuk jadinya ama malu juga jadinya.


Apalahlgi sekarang baju pada murah kalo beli di toko online, banyak tuh di media sosial nyang kite liat kalo punya baju tuh pada sama. Maka dari itu beli baju jangan cuma liat murah, kudu teliti liat motif ama bajunye banyak di jual di berbagai toko apa kaga. Kalo banyak nyang jual kemungkinan sama ama orang di tempat umum malah makin gede. Kalo kite emang janjian pake baju sama pas ade acara si kaga ngapa. Cuman kalo maen ama temen trus bajunye sama orang nyang kaga dikenal kan malu-maluin diri sendiri. Mangkanye dari dulu aye pengen tuh bisa bikin baju sendiri.


Reaksinye elu kalo ngeliat rumah elu diserbu banyak serangga gimane? Kalo aye sih takut dan jijik bener pas liat rumah aye diserbu serangga yang banyak entu. Pas entu udeh malem dan aye cuma berduaan doang sama empoknye aye di rumah. Kite lagi nonton sambil nungguin enyak dan babeh pulang dari rawat sepupunye kite. Nah tiba-tiba aje rumah kite diserbu serangga kecoak. Pokoknye pas entu rumahnye aye bener-bener banyak kecoak yang entah dari mane, soalnye rumah kite bersih bener. Jelas aje aye takut dan jijik bener ngeliat serangga kecoak sebanyak entu. Elu tau kagak, kenape aye ataupun orang laen bisa jijik bener pas ngeliat serangga di rumah? Nah ternyate katenye, salah satu hal yang bisa micu munculnye rasa jijik entu adalah beberape makhluk hidup, salah satunye kecoak. Jadinye, wajar aje aye jijik bener karena ngeliat serangga kecoak banyak dan ade di mane-mane.


Orang yang barusan nanya ama dokter, akhirnya dapet jawaban juga. Dokternya bilang, dari gejala yang diceritain itu, bisa jadi si orang ini kena serang panik. Serangan itu bentuknya rasa ngeri yang dateng tiba-tiba, kagak ada penyebabnya yang nyata atawa nyebabin gejala fisik. Orang yang ngalamin ini sering banget ngerasa kalo jia itu lagi sekarat atawa takut modar. Orang yang normal juga bisa aja ngalamin serangan panik kayak gitu, cuman bisa ilang begitu aja. Orang yang ngalamin begitu gara-gara ada keadaan yang ngebikin stres. Kalo penyebabnya kagak jelas, datengnya kagak keduga, ada serangan yang berulang, ama ada rasa ngeri yang netep, bisa dibilang itu gangguan panik. Serangan panik itu datengnya tiba-tiba ama di mana aja yang berubungan ama sesuatu yang ngebangkitin trauma juga.


Aye punya temen, kite sebut aje die sebagai Sumenep. Sumenep pacaran sama suaminye yang sekarang kurang-lebih udeh dari taon 2021. Aye lupa pasnye kapan sih ye hehe. Terus pas taon 2022 awal, mereka akhirnye ngerencanain buat nikah. Pas bulan Juli 2022, akhirnye temen aye pun nikah sama suaminye. Nah setelah mereka honeymoon dan laennye, beberapa bulan kemudian temennye aye positif hamil. Aye dan temen-temen aye yang laennye seneng bener denger entu kabar. Bener-bener kagak nyangka, temen aye yang paling tomboy entu udeh nikah dan bakalan jadi enyak secepetnye. Kayaknye dalem beberapa bulanan lagi temennye aye bakalan ngelahirin. Aye seneng banget bakalan nambah keponakan!


Buat aye nyang suka ama perhatian, jadi aye tuh kaga begitu tertarik ama barang-barang nyang mewah. Dulu pernah tuh aye pacaram ama laki nyang cuek banget, tapi kalo ada hari-hari romantis tuh die suka ngasih-ngasih barang ke aye. Barang nyang dikasih juga kaga sembarang, ya bise di bilang lumanyan mahal trus ber merek lah. Nah, kebeneran aye berhubungan ama die tuh kaga lama. Akhirnye, lama tuh kaga dapet kejutan macem-macem lagi. Trus mulai lagi pacaran ama cowo nyang perhatiannye kebangetan, dia tuh perhatian ampe nyang bener-bener kaga di duga. Orangnye sederhana trus waktu ulang taun die kasih kejutan seharian ama die buat nurutin kemauan aye, padahal cuma jajan-jajan pinggir jalan tapi die udeh ngerelain waktunye.


Masyarakat Kalimantan merasa terhina, dan membuat seabrek laporan atas pernyataannye Edi Mulyadi tentang Kalimantan yang disebut sebagai tempat jin buang anak. Andi Soraya yang merupakan seorang putri daerah dan memiliki darah dayak dari neneknye juga merasa gedek. Die menjelaskan di Kalimantan bukan hanya ada suku asli Kalimantan, malainkan juga banyak suku jawa yang menetap di sana. Meski pun ada bejibun suku, warga di Kalimantan kagak pernah berseteru, dan menjalin ikatan persaudaraan yang sangat kuat. Sehingga dengan adanye kasus penghinaan yang dilakukan oleh Edy Mulyadi, seluruh warga Kalimantan bersatu. Andi memperingati Edy tentang hukum adat yang bisa menjeratnye. Dikutip dari Era.id, Andi Soraya yang memiliki darah dayak mengaku kecewa dengan pernyataannye Edy Mulyadi. Edy dinilai telah melukai hati masyarakat di Kalimantan, dan juga bejibun suku yang ada di sana.


Saat perempuan diselingkuhi, kagak jarang die justru menyalahkan perempuan yang menjadi selingkuhan pasangannye. Si selingkuhan ntu dianggap sebagai biang kerok yang membuat pasangannye selingkuh, dan hubungannye jadi berantakan. Padahal, perselingkuhan terjadi karena adanye “persetujuan” antara kedua belah pihak. Jadi, baik pasangan kamu, atau selingkuhannye, dua-duanye melakukan kesalahan yang sama, ya ntu berselingkuh. Meski kamu yakin pasangan tipe yang setia, dan berselingkuh karena “digoda” oleh selingkuhannye, tetapi hal yang kagak bisa dipungkiri adalah pasangan dengan sadar tahu kalau dia berselingkuh. Jadi, itu bukan 100% kesalahan selingkuhannye aje tapi dua-duanye salah. Jennifer Still dari Bolde mengatakan, hanya menyalahkan perempuan atas perselingkuhan pasangan adalah hal yang bodoh, dan benar-benar konyol. Menurutnye, perselingkuhan terjadi karena pasanganmu tidak benar-benar menghormatimu.


Pêmandangan ora ngènakin kêliatan di objèk wisata Situ Ciburuy, Padalarang, Kabupatèn Bandung Barat. Pênyêbabnyah karna banyak tumpukan sampah di bêbêrapah titik nyang ngêja wisatawan ngêrasa jêmbêr ama kêilangan sêlèra buat bêlama-lama bêrada di sonoh. Kondisi onoh go dikêluhin olèh sêjumlah wisatawan nyang nyaba kê Situ Ciburuy. Pêngunjung dipastiin bakal kapok kalu ngêliat kondisi Situ Ciburuy nyang pênuh sampah. Mêrèka nyang nyaba barêng kêluarganyah amat nyayangin banyaknyah tumpukan sampah nyang dibagènin ngêgunung. Sêlaèn ngêlubèr kê bibir jalan ama nyêbabin bau nyang ora sêdêp, tumpukan sampah go kêliatan di têpian danau, padahal di lokasi onoh ada banyak warung-warung lèsèhan nyang ngêjajain gêgarêsan ama minuman. Kalu bêgonoh pan orang madang go jadi ora napsu karna ngêliat sampah ama banyaknyah lalêr.


Mendapatkan harta karun rasanye hal yang sering kite dapetin atau dengernye dari film atau baca buku. Karena ngedenger kalimat ntu rasanye kaya suatu yang penuh imajinasi. Tapinye kadang perkataan ntu dijadikannye suatu perumpamaan aje. Misalnye sepasang kekasih menggunakan ntu kalimat untuk rayuan aje "Mendapatkanmu rasanye seperti mendapatkan harta karun". Tapi siape sangka kalo beneran ada istilah yang beneran terjadi dalam menemukan sebuah harta karun. Ada sensasi tersendiri saat ketemu barang-barang  ntu. Ada kepuasan sendir dalam. Sebuah prestasi bisa mendapatkan [harta karun] yang orang lain belum tentu bisa dapat. Perasaan itulah yang menuntun Asmadi menyelami Sungai Musi sedalam 35 meter selama hampir dua tahun demi memburu harta karun yang ia yakini peninggalan Kedatuan Sriwijaya --kerajaan maritim terbesar pada abad ke-7.


Elu pernah liat sosok nyeremin kayak hantu? Aye pernah, pas kelas 7 SMP. Pas entu aye lagi bergadang sama temen sekamarnye aye di asrama. Nah pas entu udeh malem bener. Kamarnye kite udeh di matiin, pun koridor depan kamarnye kite. Jadi pas entu kite cuma dapet penerangan dari kamar sebelah. Pas lagi asik-asiknye ngobrol sambil ngegares, aye liat sesosok putih bercahaya di belakangnye temen aye. Entu sosok terang bener dan rambutnye panjang bener, kayak hantu kuntilanak. Saking kagetnye ngeliat entu hantu, aye kagak bisa ngapa-ngapain, cuma bisa ngeliatin aje. Nah ternyate katanye wajar aje pas ngeliat sesuatu yang gaib kite tegang, kaget, dan kagak tau kudu kayak gimane karena yang kite liat entu di luar kewajaran. Terus pas kite liat hantu entu katanye emang bakalan beda-beda reaksinye dan salah satunye entu kayak aye, cuma bisa terdiam.


Undian Simpêdês sêmèstèr II nyang diadain 11 Juni lalu di Kabupatèn Malinau nêmpatin Sartika sêbagè pêmênang satu unit mobil Brio tipê S MT dari unit BRI Pasar Bêringin. Sêlama 5 taun ênih Sartika dêmên nabung di BRI. Diah montên BRI punya pêlayanan nyang amat baèk. Sêlama 5 taun ênih katanyah pêlayanan ora pêrnah ngêcèwain. Tabungan juga ora pêrnah bêmasalah. Arêpan Sartika, sêmoga pêlayanan BRI mangkin baèk, sukses, ama jaya. Ada kisah mênarik sêbêlonnyah. Awalnyah, bukan Sartika nyang dihubungin pihak BRI karna nomor tèlèpon nyang kêcatêt di BRI ora aktip. Têrus êncingnyah nyang ngasih tau hal onoh. Sartika pun amat bêsukur dêngan adanyah hadiah mobil dari BRI ênih.


Sêsêorang bisa ngalamin troma pascagêmpa karna gêmpa adalah bêncana alam nyang sipatnyah ngêdadak sêhingga ora ada kêsiapan dalêm ngadêpin ama ngêjalanin kondisinyah. Hal nyang kudu dilakuin pêranti mulihinnyah adalah dêngan ngatasin dulu masalah pisiknyah, sêpêrti ngobatin luka, ngasih madang, têmpat tinggal, ama nyêdiain kêbutuhan sêari-ari sêpêrti aèr ama listrik. Bantu juga korban buat kêtêmu ama kêluarganyah nyang têpisah. Sêtêlah onoh, baru masup pada pênanganan psikologisnyah, sêpêrti ngêdêngêrin cêrita korban, nulungin buat ngêlêpasin èmosi nyang kêpêndêm têntang kêngêrian, kêcêmasan, ama kêsèwotannyah têrkait bêncana. Kêmudian, kasih èdukasi ringan têntang pêgimana cara ngatasin strès ama kêcêmasan. Kalu masing ngêrasa ora baèk lêbih dari atu bulan, mangka bisa dibantu juga dêngan tênaga propèsional, sêpêrti konsêlor psikologi ama psikolog pêranti ngatasin tromanyah.


Ngasih hadiah kêpada bocah ora sêlamanyah dianggêp sêbagè hal nyang positip, bahkan kadang pêmbêrian hadiah dalêm ngembangin sikap positip pada bocah ora sêlalu bêrhasil. Karna adanyah hadiah, anak bisa ajah tibang ngêtauin pêrilaku positip adalah nyang ngêjadi tujuan dian ngêdapêtin hadiah. Sêmêntara pêrilaku laènnyah nyang diah lakuin tanpa imbalan hadiah murun ora baèk. Hal ênih bisa nyêgah bocah buat ngêmbangin rasa pèngèn ngêlakuin hal nyang bênêr. Olèh karna onoh, êluh kudu baè-baè dalêm ngasih hadiah, têrutama hadiah dalêm bêntuk bênda atau jalan-jalan. Ênih bukan bêrlaku pada hadiah nyang bêsipat kasih sayang, kèk sun, dêkêpan, atau pujian, yak. Hadiah dalêm bêntuk ênih mah bisa kapan baè êluh kasih. Tapi, hadiah nyang sêbaèknyah ora kêbangêtan sêring dikasih adalah nyang bêrupa barang.


Ceritanye tuh aye punya keluarga nyang udeh dipercaya ngurusin segala urusan keluarga. Segala urusan tentang kepentingan keluarga die tuh jadi garda terdepan nyang selalu nanganin. Setiap ada kerusakan atau urusan apa pun juga die tuh nyang nangin. Cuman setelah 2 taun terakhir dipercaya, teryata die tuh udeh ngecewain keluarga dengan kaga jujur masalah keuangan. Setiap urusan tuh selaly ada lebihan dana nyang teryata keluarga kaga tau. Nah, gara-gara itu tuh die udeh kaga dipercaya lagi buat nanganin ape-ape. Masalahnye udeh beberapa kali sodara aye nih ngecewain trua kaga jujur. Akhirnye posisi kerjaan die di keluarga di ganti ke nyang laen, eh dia kaga nongol-nongol semenjak itu.


Jadi orang tua emang susah-susah gampang, tapi kaga ada salahnye kalo kite mau belajar. Selalu perhatian ama anak kalo ada nyang salah, setiap perkbangan umurnye tuh pengaruh ama emosinye. Jamgan tunjukin kalo kote lenih condong ama sodara nyang lebih muda, soalnye semua anak tuh permasalahannye beda-beda. Jadi penengah nyang adil buat anak, kalo ada selisih paham ada baenya kote kaga memihak tuh. Kite harus terus belajar buat mahamin karakter semua anak, jangan suruh anak ngerti mulu kadang kite nyang harus ngerti kondisi anak. Walaupun porsenye kaga mudah, tapi kalo dilakuin pake hati semua pasti rukun. Pokoknye ajarin anak buat kaga malu nunjukin rasa sayangnye ke siapa aja termasuk sodara-sodaranye.


Lebaran Idul Adha, ditunggu banget ama orang Islam. Lebaran kurban ini pas banget buat ngumpul ama famili sembari nyate atawa bikin semur daging. Pagi-pagi, abis solat Id, semuanya pada bebenah sebentaran di rumah. Abis itu, pada balik lagi ke depan masjid, buat ngeliat orang motong sapi ama kambing. Pas dateng waktu itu, pas banget ada kambing yang lagi didoain ama tukang jagalnya. Sebelom didoain, itu kambing gegeroan aja embek-embek ketakutan, abis didoain langsung anteng. Tukang jagalnya cepet banget langsung gorok leher si kambing. Abis ngegorok gitu, darahnya langsung ngalir. Mana pas banget darahnya ngenain sendal. Langsung dah ngibrit, lemes banget liat darah. Udah gitu, amisnya bikin enek juga.


Dapet hadiah dari orang lain tuh jangan pernah diliat dari harganye, kebanyakan orang jaman sekarang tuh ngasih sesuatu harus nyang bermerk. Seolah-olah nih kite cuma demennye ama barang-barang nyang mahal, trus keliatannye tuh lebih keren. Kalo emang mampu si kaga ngapa ya, cuma kalo beli barang harus maksain diri juga bahaya, ujung-ujungnye malah kelibet ama pinjeman online. Apalagi juga sekarang tuh lagi banyak berita nyang ngasih tau kalo banyak laki nyang ampe rela nipu buat ngasih barang nyang bagus tuh buat pacarnye. Malah ade juga nyang tega nyopotin genteng emaknye gara-gara pacarnye ulang taun trus die kaga ounya duit buat beliin kado.


Pas malem-malem lagi liburan di Bogor, aye ke mini market buat jajan. Nah aye mau bayar pake scan QR code. Aye udeh bayar, tapi petugasnye ngeyel belom masuk dan mau liat buktinye. Kan padahal biasanye mereka bisa cek dari sistemnye mereka, kenape aye kudu ngunjukkin. Akhirnye aye bayar ulang, tapi mereka tetep kayak begitu. Akhirnye pas aye cek, ternyate aye udeh bayar dua kali. Jelas aye aye kesel dan marah karena direpotin dan udeh bayar ampe dua kali. Ternyate katanye, wajar aje muncul emosi marah karena entu emosi yang normal. Elu tau kenape muncul emosi marah bisa dikate wajar? Soalnye, emosi entu muncul secara otomatis pas ade stimulus dari luar. Nah aye marah karena petugasnye kerja kagak bener.


CEO sêkaligus pêndiri Visinèma, Angga Dwimas Sasongko, murka abis ngêtauin karyanyah, Kêluarga Cêmara ama Story of Kale: When Someone's in Love dibajak. Pèlêm nyang dikêja susah payah wayah pandêmi dan tibang tayang di Bioskop Online masing juga dibobol pêmbajak. Mêski ngêgunain mètodê sêkali bayar buat nonton atu pèlêm, Bioskop Online punya sistêm pêlacakan têradêp pêmbajak. Sistêm onohlah nyang ngêja Angga tau bahwa ada nyang diêm-diêm ngêgêragotin karyanyah. Angga ngambil lèngkah hukum buat balês dêndêm kêpada para pêmbajak. Karang Angga udah ngaduin orang-orang nyang ngêbajak pèlêm-pèlêm Bioskop Online kê Mabês Polri. Têrsangka pêmbajak Kêluarga Cêmara udah ditangkêp pada Sèptèmbêr lalu. Sêmêntara onoh, têrduga pêmbajak pèlêm Story of Kale masing dalêm pêngudagan ama udah masup daptar pêncarian orang.


Ngomongin perkara ditodong senjate emang kagak bakal jaoh dari rase takut nyang kudu dialamin ame korban, sekaligus cara nyelametin diri kalo ketemu situasi kek beginih. Sebage korban, nyang posisinye kagak pernah nguntungin, kudu bangat ame nyang namanye nyobain betarung. Cakep-cakep kalo sebelon kejadian udeh belajar betarung. Cuman, kalo emang kagak bisa bangat, tapi masi ade tekad buat nyoba, walopun geter-geter ketakutan, inget aje atu hal nyang bise didapet dari hasil rekaman CCTV ato dari pilem-pilem: penodong bakal selalu ilang arah kalo senjatenye direbut. Jadi, kalo kudu ngadepin nyang beginih-ginih, cobanye antara 3: lawan pake pisik (betarung), rebut senjatanye, ato kabur sekalian.


Tumpukan sampah, têrutama bahan mêntah bêkas masak di têmpah sampah sêring ngêmicu datêngnyah lalêr. Hal ênih ngêja bêlatung bêmunculan ama puguhnyah ngêja êluh ngêrasa jêmbêr. Adanyah bêlatung juga ngêja kondisi rumah jadi ora rêsik ama bisa jadi sarang pênyakit. Pênting bagi êluh buat ngêmastiin têmpat sampah di dalêm rumah sêlalu bèbas dari bêlatung. Ada trik nyang bisa dilakuin buat nyingkirin hèwan jêmbêr onoh dari têmpat sampah, yakni cukup bêmodalkan garêm. Nyang kudu êluh lakuin adalah ngêrêsikin têmpat sampah dulu. Sêudah ngêrêsikinnyah, taburin garêm nyang banyak pada bagian bawah têmpat sampah. Garêm bakal ngêbantu nyêrêp caèran ama ngêbunuh bêlatung. Nyok, cobain cara ênih!


Menikah adalah adalah tentang menyatukan dua keluarga. Masalah setelah menikah itu bisa macam-macam bentuknya. Mulai dari ketidakcocokan dengan keluarga suami, tidak diterima oleh ayah istrimu sendiri, ketidakcocokan dalam pengelolaan keuangan, sampai ke sekolah apa kamu mau memasukkan si anak. Saat menikah, kebiasaan buruk pasangan yang tadinya mampu kamu toleransi juga bisa sangat mengganggu. Belum lagi ada risiko KDRT alias memiliki suami/istri yang abusif. lantaran itu, menjadi logis ketika seseorang ingin benar-benar mengenal seseorang sebelum menikahinya. Kalau memang dia butuh waktu lama untuk itu, nggak usah lah memaksanya menikah segera. Jadi, ya nggak masalah jika menikah untuk menghindari zina, sebab Islam pun mengajarkan begitu. Namun, mengingat adanya undang-undang yang mengatur bahwa orang boleh menikah minimal usianya 19 tahun, maka lebih baik ikuti aturan hukum yang berlaku. lantaran, aturan itu dibuat pastinya untuk kemaslahatan sesama manusia.


Kasim Ali Ahmed, yang memiliki gerai take away di Preston, Inggris Raya mengakui sembilan pelanggaran yang berkaitan dengan tempat yang kotor, dan ganyeman yang berbahaya. Wastafel yang kotor seperti kagak berpenghuni. Die telah dikirim ke pihak berwajib, dan diberi hukuman lebih keras setelah die diketahui, die melanggar hukuman penjara yang ditangguhkannye ntu. Prosecuctor Michael Lavery mengatakan: "Ini adalah penghinaan yang disengaja dan mencolok terhadap hukum yang menimbulkan risiko tinggi bagi publik. Kondisi yang menyedihkan dan makanan yang sudah mulai membusuk." "Tidak ada pembersihan, tidak ada air panas untuk wastafel handwash dan tidak ada catatan untuk makanan yang disimpan," tulisnya. Nanas dalam kaleng yang sudah berkarat.


Mpok aye sekarang tuh lagi bunting, die pengen banget tuh kelapa muda. Akhirnye aye pergi tuh ke pasar, nah di pasar aye bingung cara milih kelapa muda bagus gimana ye trus ada pedagang bae mau bantuin aye. Kata abangye, kelapa muda nyang bagus tuh cari nyang bulet karna kalo lonjong tandanye udah tua. Ciri laennye tuh pilih kelapa nyang ada serat coklat dibagian luarnye. Kalo masih kaga yakin, kita kocok tuh kelapa, kalo nyang masih muda pasti kedengeran banyak aernya. Saran abangnye lagi, liat tuh bagian tangkai kelapa trus pilih tangkai nyang buletannye kecil. Nah kalo begitu pan aye jadi tau, trus pas nyampe rumah kaga dimarahin dah gara-gara kelapa nyang dibeli salah.


Pengalaman aye sekarang ini tuh kerja freelance ama ngurus usaha trus ngurus anak juga, semua bise aja dilakuin tapi kite konsisten. Pertama, kite mesti bangun lebih awal trus ngurusin hal-hal rumah tangga. Kedua, kite punya rencana nih ape aje nyang bakal dikerjain. Ketiga, bikin jadwal buat anak trus pas anak tidur siang bisa tuh kite kerjain kerjaan nyang ada. Keempat, konsisten ama setiap kerjaan supaya cepet bisa cepet diselesain. Keliman, jangan lupa ama diri sendiri, pikirin makan ama kalo bisa minum vitamin biar kaga gampang kena penyakit. Keenam, bisa minta bantuin suami buat ngerjain kerjaan rumah dah jadi kite kaga cape-cape amat.


Hari itu hari Jumat. Orang-orang laki pada keluar dari masjid abis solat Jumat. Pas di siang itu, ada bocah laki umurnya sekitar 9 atawa 10 taun bakal disunat. Jia ama familinya siap-siap berangkat ke klinik. Pas udah sampe di klinik, emak bapak ama sodara-sodaranya nyemangatin bocah itu sebelom masuk ke kamar bedah. Pas udah di atas ranjang bedah, bocah itu ngeringis nahan ngeri. Selama dokter nyiap-nyiapin alat, bocah itu dipegangin tangannya ama emaknya. Pas dokter lagi mau motong punyanya si bocah, ada laki yang ternyata itu encingnya bocah. Orang-orang ama encingnya bocah itu lagi pada meratiin yang mau disunat. Pas dokter mulaiin ngebedah, encingnya ini keliatan pucet, badannya geget. Pas dipegang tangannya juga keringetan, badannya pada anyep. Kagak lama, badannya jatoh ampir pingsan. Dia kagak sadar kalo dia ngeri ngeliat operasi itu, jadi dia tetep liatin aja. Ternyata, dari pagi dia belom sempet nyarap. Jadi, kagak sarapan juga ngaruh banget ama mental orang.


Setiap manusia emang kaga luput dari kesalahan dan dosa. Waltu lecil aje ada tuh zaman-zama nakal karna kaga puasa lah, boongin orang tua lah, atau ampe kabur sholat teraweh. Dulu tuh aye kalo sholat kan ama sodara, trus di masjid tuh kaga ngikutip sholat bener-bener. Aye malah kelayapan trus juga maen aer mesjid. Namanye bocah kan kaga ngarti ya, trus gara-gara itu Nyak dikasih tau ama teyangga nyang jaga masjid. Aye lamgsung ngerasa gaenak gara-gara aye Nyak ampe jadi dimarahin ama orang. Tapi namanye bocah mah dulu kaga ada ngartinye, aye cuma takut diomelin ama Nyak. Pas ampe rumah ya abis Nyak mencak-mencak dah.


Bau mulut adalah salah atu pêrmasalahan nyang cukup ngêganggu. Salah atu hal nyang kudu dilakuin pêranti ngilangin bau mulut adalah sikat gigi dêngan rutin. Rongga mulut nyang rêsik ama sèhat bakal kêhindar dari bêrbagè macêm masalah kêsèhatan pada organ awak onoh, ora têrkêcuali dêngan bau mulut. Sikat gigi ngêjadi cara paling sêdêrhana buat ngêjaga kêrêsikan sêrta kêsèhatan rongga mulut. Karna onohlah, êluh disaranin rutin sikat gigi dua kali sêari, yakni pada pagi sêrta malêm ari sêbêlon molor. Sêlaèn pada gigi, sisa gêgarêsan nyang nyêbabin bau mulut juga bisa ngêmênuhin lidah. Hal onoh bakal ngêjadi sarang baktèri nyang ngakibatin bau mulut. Olèh sêbab onoh, êluh bisa ngêrêsikin lidah sêcara rutin dêngan cara nyikatnyah.


Di dunia kewarasan, ternyata orang yang gampang jijik ini ada penyakitnya, namanya mysophobia. Nah, mysophobia ini masuknya ke germaphobia. Kalo germaphobia kata orang ahli kesehatan jiwa itu kengerian ama kuman, bakteri, atawa infeksi gitu. Nah, orang yang mysophia ini gampang takut ama yang berubungan soal kotor gitu. Orang kena mysophobia ini biasanya dari kecit. Bisa jadi, pas kecit jia pernah ngalamin troma. Kadang orang gede demen banget nakut-nakutin bocah. Jadinya, itu bocah beneran takut, terus kebawa ampe jia gede. Bisa juga gara-gara keturunan. Misalnya, emaknya geli ama takut liat kelabang. Bocahnya sering liat, jadi keikutan geli ama takut juga ke kelabang.


Pènomèna bocah ngêrokok èmang cukup sêring ditêmuin, bahkan mayoritas dari mêrèka justru nutupin kêtumanan ênih dari orang tua atau kêluarganyah karna ngêri diomèlin kalu ampè kêtauan. Kalu ketauan, apah nyang kudu dilakuin orang tua? Kalu bocah kêtauan ngêrokok, orang tua ora disaranin buat langsung ngomèlinnyah atau bêsikap kasar kêpadanyah. Hal ênih justru bisa ngêja bocah têrtêkên, bêsikap bêrontak, atau nêntang orang tuanyah. Orang tua lêbih baèk ngutamain pêndêkêtan-pêndêkêtan pêrsuasip têradêp mêrèka. Ngomonglah sêcara baèk kêpada mêrèka sêmbari nêkênin bêtapa bahayanyah ngêrokok. Tunjukin bukti-bukti ilmiah nyang ditimbulin dari bahaya ngêrokok. Sêlanjutnyah, orang tua juga pêrlu ngêrangkul bocahnyah buat lêbih mao ngêlakuin hal-hal nyang positip.


Tapi aye bukan tipe orang nyang gampang menyerah, aye selalu punya tekad buat kaga ngulangin hal nyang sama. Aye tuh mati-matian belajar bukan buat dapet rangking, tapi biar kaga dipermaluin di depan umum. Kaga ada nyang ngerti perasaan aye, sekalipun Nyak liat aye murung juga kaga peduli. Kaga pernah nanya juga tentang apa nyang lagi aye rasain, jadi mao seneng, maos sedih ya cuma pendem sendiri. Apalagikaga ada tempat buat cerita tuh, ya namanye anak kecil. Sampe aye gede, ade aye tuh idupnye masih santai bae, malah dikategorikan males. Kerjanye cuma makan ama tidur doang, kegiata nyang laen mah kaga bakal mao karna die hobby tidur.


Lagi mau masak ganyeman yang sedep-sedep, tapinye bahan-bahannye susah bener di carinye. Kan mau bikin ganyeman nasi liwet tapinye pas ke pasar kaga ketemu dah tuh ntu ikan teri, sampe keliling kemane-mane pasar buat nyari ntu ganyeman buat di masak sampe susah nyarinye kaga ketemu. Pas udeh keliling ke beberapa pasar baru akhirnye dah ketemu ntu bahan buat bikin ganyeman sedep yang nikmat digaresnye. Pas cari pasar yang laen akhirnye ketemu juga dah ntu tempatnye yang jual ikan teri. Pas udeh ketemu, langsung aje beli terinye seabrek abrek biar sedep dibikinnye segala macem yekan. Girang bener dah rasanye pokoknye nikmat dah ngegaresnye.


Diintilin orang apalagi yang keliatan gelagatnya udah mau macem-macem, kita kudu bisa lakuin cara-cara kayak barusan. Kalo cara-cara barusan udah dikerjain, cuman si orang itu masih ngintilin. Kita kudu lawan orang itu. Apalagi kalo jia udah mau macem-macem, kita keluarin alat yang sebelomnya udah kita siapin. Oiya, cara yang ini kudu kita siapin dulu dari rumah, jaga-jaga direcokin ama orang kagak bener. Kita bisa nyiapin peralatan sebelom kejadian, kayak bikin semprotan yang isinya cabe atawa remot yang nyaring bunyinya kalo kita pencet, biar orang-orang pada denger.  Kalo dari alat kita, si orang asing itu mulai kualahan atawa kepedesan matanya, kita bisa kabur, cari tempat yang rame ama langsung lari ngibrit ampe rumah. Pas udah sampe rumah, kita langsung masuk ama konci pintu. Pastiin juga semua pintu ama jendela udah rapet kekonci. Kalo penjahat itu beneran ngintilin ampe rumah, kita kudu telpon polisi ama orang terdeket yang kita kenal buat minta tulung.


kite pastinye pernah nanye, ape sebenernye nyang ade di pikiran bocah zaman sekarang waktu ditanyain motivasi beres lulus SMA? Pastinye jawabannye banyak soalnye tiap isi kepala punye cerite nyang antik. Kagak ade satu orang juge nyang punye rencane samaan. Kalopun ade kesamaan, pastinye ade aje hal nyang ngbuatnye beda. Bise jadi ade nyang ngebedain perbedaan tujuannye, rencane, atawa jalan nyang ditempuh. Tiap-tiap punya motvasi tersendiri kekait kehidupan ntarannye nyang didambain. Ngrasa bingung ntu wajar bangat, Kalo eni kaitannye deket ame keputusan nyang penting dalem hidup kite. Belom lagi ade seabreg situasi ame kondisi nyang buat seorang kudu nyusun ulang prioritasnye. intinye kite kudu punye sikap nyang dewasa supaye bise mutusin jalan mane nyang pengen diambil pas beres SMA.


Kaga semua orang kan kan ngarti tuh ama trauma atau phobia. Apalagi orang-orang nyang punya pikiran kolot tentang trauma nyanh bisa teryata tuh dampaknye bikin fatal. Bukan maksud juga ngeguruin, kite juga nyampeinnye mesti pake tatakrama. Apalagi buat orang nyang lebih tua, kite kaga boleh tuh ngomongnye kurang ajar. Kalo masalahnye tuh krang kaga ngarti juga dibilangin ya jangam ribut, suatu saat juga bakalan sadar sendiri kalo keluarganye ada nyang ngerasain. Masalah trauma tuh dampaknye bisa jadi depresi atau gila, sebelom itu terjadi kite juga kudu cegah. Sebernye emang tantangan kite tuh buat perubahan, cuma demi kesejahteraan, hal bae kite mesti terus perjuangin.


Aye kapok bener ikut enyak aye ke bagian daging di supermarket karena aye jijik nyium bau amisnye. Jadi di supermarket entu pastinye antara bagian daging dan bagian laennye – sayur, buah, bumbu dapur, makanan instan, camilan, dan laennye – dipisah. Nah pas udeh selesai belanja di jajanan dan kebutuhan rumah, kite jalan ke bagian daging yang di bagian belakang supermarket. Terus baru aje sampe di deket freezer-freezer bagian daging, aye mual saking jijiknye nyium bau amis dari bagian daging. Aye liat padahal entu tempat bersih, terang, daging-daging di freezer, dan palingan cuma ikan-ikan yang masih idup di akuarium aje yang kagak di freezer. Jadi kemungkinannye bau amis yang aye cium dari entu ikan-ikan yang masih idup. Mungkin biar seger kali ye makanye ikannye ade yang masih idup. Tapi tetep aje entu jadi bikin aye mual dan jijik  Intinye karena nyium entu bau amisnye.


Ora tibang nongolin luka mêndalêm, rasa sêdih karna anggota kêluarga mêninggal bisa bêkêmbang ngêjadi troma nyang ngêmêngaruhin kêsèhatan mèntal. Tapi, ada bêbêrapah cara nyang bisa dicoba buat ngatasin troma kêilangan orang têrsayang. Pêrtama, kasih diri waktu buat nêrima. Kêdua, biar ora larut dalêm kêsêdihan, cobalah luapin pêrasaan akibat kêilangan onoh. Kêtiga, èksprèsiin pêrasaan ama kêgiatan têrtêntu nyang bisa ngapus rasa sêdih. Kêêmpat, cari dukungan dari orang têrdêkêt. Kêlima, kalu kêluarga ama sobat bêlon cukup ngêbantu ngatasin rasa sêdih, coba bêgabung kê grup dukungan nyang isinyah orang-orang dêngan kondisi sêrupa. Kêênêm lakuin kêgiatan baru nyang nyênêngin. Têrakhir, kalu udah nyoba bêrbagè cara buat ngatasin kêsêdihan, tapi ora ada hasilnyah, coba konsultasiin kê psikolog atau psikiatêr.


Misal lagi kuliah, terus ditanye ame dosen soal materi, tapi kite kagak tau jawabannye, terus jawab ngasal ato jawab salah. Abis ntu, si dosen marah, udeh pasti bikin kite ngerasa bakal takut ame enih dosen. Di situ emang jelas ade titik salahnye kite sebage penjawab: jawab ngasal ato jawab salah. Cuman, di ranah pendidikan, dosen nyang ngomelin mahasiswanye gegara jawab salah justru jadi dosen nyang ditakutin, terus ke depannye malah mahasiswanye pade takut lagi buat ngejawab. Soalnye, sebage mahasiswa, wajar kalo banyak kagak taunye. Di kelas, kite ade buat belajar. Dengan ngomelin mahasiswa gegara kagak tau jawaban, kudunye bise jadi epaluasi tersendiri buat pihak pengajarnye. Rase takut enih bise ngerembet dari atu mahasiswa ke mahasiswa laen, soalnye. Enih dibuktiin ame Ilmuwan dari California Institute of Technology, nyang ngadain penelitian soal "Ape rase takut bise nular?". Jawabannye, iye, terutame orang-orang nyang atu ruangan. Enih jadi gagasan penting kalo ngomelin atu mahasiswa, bise bedampak rase takut ke mahasiwa nyang laen di ruang kelas enoh.


Punya bêjibun barang di rumah ora jarang ngêja bêbêrapah orang sêring lupa naro barang-barangnyah. Barang-barang onoh sêring ilang bêgonoh baè tanpa jêjak. Sêbuah studi dari Unipêrsitas Aberdeen, Skotlandia, ngênyimpulin bahwa barang nyang gampang ilang bisa ditemuin pada lêba rumah nyang paling sêmrawut. Mêrèka ngungkapin bahwa kalu nyari barang nyang ilang, sêsêorang ngêbuang kêbanyakan waktu karna nyari di lêba nyang apik, padahal êluh tibang nêmpo ruangan nyang apik onoh buat mastiin bahwa barang nyang ilang ora ada di sonoh. Kalu nyari sêsuatu nyang ilang, êluh kudu pokus pada lêba nyang paling sêmrawut. Soalnyah kalu barang onoh bêrada di lêba nyang lêbih danta, udah puguh êluh nêmuinnyah.


Wayah ngêdapêtin pinjêman, mangka bakal timbul kêwajiban bulanan baru di luar kêbutuhan nyang tuman êluh kêluarin. Sisihin pêndapêtanluh buat ngêbayar sêluruh utangluh dulu, yak! Êluh pêrlu ngatur ulang pos pêngêluaran biar bisa ngêbantu êluh nyisihin lêbih banyak anggaran dana buat ngêlunasin utang-utang nyang ada. Rutinlah ngêlakuin pêmantauan ama èpaluasi kas kêuangan nyang masup ama kêluar. Kalu ada dana pêngêluaran nyang dirasa ora pênting ama nimbulin pêmborosan, pêngêluaran onoh bisa dipangkas ama dialihin pêranti ngêbayar utang. Pisahin antara kêbutuhan dêngan kêpèngènan. Êluh juga bisa ngêmulè idup hèmat dari karang. Hal ênih bakal ngêbawa dampak nyang amat gêdé têradêp pos pêngêluaran êluh.


Saat kite kelar urusan sekolah, berarti saatnye kite kerja, ade juga sih yang ngambilnye kaga kerja di kantor tapi berbisnis atau berjualan dengan modal sendiri, di bantu orang lain, keluarga, orang tua, atau nerusin usahanye orang tua kite. Tapi apebila kita ngambilnye kerja di kantoran baik yang pemerintahan atau bukan, berarti kite harus mau dan bisa ngikutin ape kebijakkan yang udeh kantor kasih. Misalnye kite dapet tugas buat keluar kota dalam kurun waktu beberapa hari aje, tapi bahkan ada yang musti menetap di suatu kota tersebut, jadi pendatang baru ape lagi kalo sendirian pasti rasanye kaga enak karena kite harus nyesuain diri sama lingkungan baru dengan sendirian.


Lulus SMA aye kira aye udeh kaga bergelut lagi tuh di olahraga futsal, teryata ada pertandingan nyang namanye maba cup. Awalnye tuh aye kaga tau apa-apa, maba cup itu juga nyang daftarin senior-senior di kampus. Pan kalo mahasiswa baru kan masih ada nyang namanye orientasi tuh, sering ketemu ama senior, trus diajakin lah maen futsal. Iseng-iseng teryata berhadiah, aye kaga bilang kalo aye emang bisa maen futsal. Pas tanding tuh teryata kan lawan jurusan-jurusan laen tuh, tapi meskipun gitu kite menang dapet juara 3 tuh, udah menang juara 3 aje pan kite udeh seneng banget yak. Teryata kaga nyampe situ aje, pas pengumuman pemenang tuh teryata aye nominasi pemain futsal terbaik, waduh bener-bener rejeki nyang kaga disangka-sangka dah.


Buat kite nyang hidup sendiri, pan suatu saat pastinye butuh bantuan tuh ama tetangga, jadi kalo ama tetangga deket harus jalin hubungan bae tuh ama tentangga, perhatiin jangan ampe buat tetangga jengkel. Hal nyang harusnye kite hindari tuh, pertama jangan parkir kendaraan kite sembarangan. Kedua, jangan terlalu berisik karna kite gatau nanti suara dari rumah kite bikin tetangga keberisikan. Ketiga, sapa tetangga kalo lag papasan, jadi jangan nyari pas butuhnye doang. Keempat, jangan menegur anak tetangga dengan kasar, kalo tidak sengaja merusak barang coba beri tau pelan-pelan. Gesekan antar tetangga kadang emang sulit dihindari, kadang kite kaga ngapa-ngapain aja bisa jadi salah jadi ati-ati ye kalo bertetangga.


Dari kecil tuh aye cuma maen ama sepupu-sepupu aye nyang ada di sekitar rumah. Tapi mereka tuh semua laki, jadi cuma aye sendiri bocah perempuannye. Abisnye Nyak juga kaga ngijinin aye buat maen jauh-jauh, jadi mao kaga mao ya ama sodara aja maennya. Walaupun sepupu-sepupu aye udah pada gede cuma masih pada belon pada ngarti. Mentang-mentang aye perempuan trus paling kecil bukan malah disayang eh malah dijadiin bahan bullyan. Tiap hari aye abis maen pasti pulang nangis tuh, soalnye mereka tuh kaga cuma ngatai tapi kaya mukul nempong tuh tangannye pada enteng. Udeh gitu ncing-ncing juga pada kaga belain lagi, kaga ngegubris pisan.


Program undian Livin’ to the Max mêrupakan program buat nasabah baru ama nasabah lama nyang udah punya rèkêning sêrta nyang bêrtransaksi ngêgunain aplikasi New Livin’ olèh Mandiri. Nasabah baru adalah nasabah nyang ngêbuka rèkêning ama langsung ngaktipinn New Livin’ olèh Mandiri pada minggu nyang sama, sêdêngkan nasabah lama adalah nasabah nyang udah punya rèkêning bank Mandiri sêjak sêbêlon masa promo dimulè atau nasabah baru nyang kêpêmilikan rèkêningnyah udah lêbih dari atu minggu sêjak masa promo dimulè. Nasabah nyang ngêlakuin transaksi di New Livin’ olèh Mandiri bakal ngêdapêtin poin nyang bakal diundi saban minggu sêlama périodê program buat dapêtin sêjumlah hadiah.


Namanyah Oki. Dulu, diah pèngèn bêrsêkola di SMA paporit nyang ada di dèsanyah, tapi karna kêtêrbatêsan biaya, Oki akhirnyah sêkola di SMA biasa di dêkêt rumahnyah di pinggiran Yogyakarta. Di rumah, Oki juga ngêbuka bimbingan bêlajar sêcara gratis buat bocah-bocah dèsa. Cita-citanyah bêgonoh mulia, yakni diah pèngèn ngêbangun dèsanyah jadi lêbih baèk. Masup kêlas 12, Oki mulè nyiapin diri buat sêlèksi PTN. Alhamdulillah, kabar baèk sêlalu ngampirin Oki. Sêtêlah diah ngêraih UN têrtinggi di sêkola, diah bêrhasil lolos masup dua PTN sêkaligus di Yogyakarta, yakni Unipêrsitas Gadjah Mada ama Unipêrsitas Nêgêri Yogyakarta. Oki pun kudu milih salah atunyah. Pada akhirnyah, wayah ênih Oki bêrkuliah di Unipêrsitas Gadjah Mada dêngan bèasiswa pênuh.


Sêring sèwot bisa jadi mêrupakan gêjala gangguan borderline personality disorder (BPD) atau gangguan kêpribadian ambang. Kondisi ênih mêrupakan gangguan mèntal nyang ditandain ama suasana ati sêrta citra diri nyang sêring bêrobah-robah ama prilaku nyang impulsip alias gancang bêrtindak sêcara ujug-ujug mênurut gêrak ati. Sêsêorang nyang ngalamin gangguan kêpribadian ambang punya cara pikir, cara pandang, ama pêrasaan nyang bêrbèda dibanding orang laèn pada umumnyah. Gangguan ênih bisa nyêbabin pêngidapnyah ngalamin pênurunan kualitas idup, salah atunyah dalêm ngêjalin hubungan kêluarga, têmên, atau lingkungan gawèan. Gangguan ênih umumnyah nongol pada périodê ngêjêlang usia dèwasa. Dêngan pênanganan bêrupa psikotèrapi ama pêmbêrian obat, gangguan kêpribadian ambang bisa diatasin sêiring ama bêtambahnyah usia.


Ketakutan ampe hal nyang bikin kite trauma tuh emang bisa disembuhin, karna kan trauma sendiri nyerang mental kite. Tapi, banyak orang nyang kaga sadar juga ama apa nyang mereka alamin sehingga bisa nimbulin trauma di masa nyang akan datang. Apalagi trauma yang terjadi tuh pas kite dari kecil, trus pihak keluarga juga kaga ada nyang sadar ama trauma nyang ktie hadepin.  Soalnye aye bener-bener ngerasain itu, menurut aye mental aye juga udeh kaga bener, karna rasa takut aye malah dijadiin baham ledekan ama orang terdekat. Maka dari itu kite juga butuh ilmu, bukan cuma buat ngerubah nasib, tapi ilmu juga perlu dalem hal kite bersosoalisasi ama lingkungan.


Waktu aye kecil aye tuh sering maen kesebrang diajak ama temen-temen. Maen kesebrang juga kaga macem-macem cuma jajan waktu itu rumah aye kebeneran sebrangan ama akses mao ke ui. Trus sewaktu-waktu aye ketauan ama Babeh karna kan Babeh kalo jualan dipinggir jalan ya. Emang si aye akuin tuh bahaya banget nyebrang kaga didampingin ama orang gede. Cuman nyang bikin aye malu tuh aye digero-geroin gede banget ama Babeh trus akhirnye aye ngibrit lari pulang. Mana pas gegoakan tuh banyak orang nyang ngeliatin lagi. Di situ aye malu banget karna aye diomelin di depan umum. Mana abis situ aye dicengin lagi ama orang nyang sepantaran aye.


Di setiap acara kawinan biasanye ade acara yang namanye lempar kembang. Kepercayaannye kalo yang dapet ntu kembang bisa segera nikah, atau bahasa lainnye nular dah. Nah biasanye di acara lempar kembangnye penganten ntu, kaga hanya lempar kembang terus dapet kembang doang. Biasanye yang berhasil dapetin ntu kembang dapet hadiah lainnye juga. Hadiahnye juga lumayan bener dah, bisa dapet duit, hp, ada juga boneka atau coklat. Nah orang-orang pade berebut dah tuh buat dapetin ntu pade hadiahnye. Pas lagi kawinan temenan aye, ada temen aye yang semangat bener buat dapetin lempar bunga biar dapet hadiah. Akhirnye die berhasil dapetin ntu kembang hadiahnye boneka dah, die girang banget dah.


Sêorang lanang lagi ngêjadi pêmbawè acarè sêbuah acarè pêrkawinan. Diè amat apik dêngan balutan sêtèlan jas bêcorak totol-totol. Lanang nyang ngêjadi pêmbawè acarè ntu jogèt miluin iramè musik nyang lagi hits di TikTok akhir-akhir êni. Pêmbawè acarè ntu jugè lihai amè rêsêp nikmatin lagu nyang disêtèl sêbêlon pêrkawinan dimulè. Kêmudian, wayah musik ganti ngêjadi lagu dari kêlompok musik asal Korèa Selatan, Twice, bêjudul What is Love, pêmbawè acarè ntu amat antusias amè bêsiap jogètin. Saking antusiasnyè pèngèn jogèt dêngan iringan lagu, mikropon nyang lagi dipêgang di tangan kanannyè malah kêgêlincir kê arah kolêm renang. Lanang nyang ngêjadi pêmbawè acarè ntu rèplèks ngudag buat ngambil mikropon nyang têlêpas dari gênggêmannyè. Tapi, wayah bêsimpuh buat ngambil mikropon ntu, pêmbawè acarè ntu malah kêcêbur di kolêm rênang.


Psikoterapi ntu adalah cara paling efektif untuk mengatasi rasa takut terhadap serangga. Bergantung pada gejala, dokter mungkin merekomendasikan obat untuk membantu mengurangi kecemasan, dan gejala entomofobia lainnye. Obat kecemasan, seperti benzodiazepin, sejenis obat penenang sering diresepkan untuk membantu mengurangi kecemasan. Obat penenang bersifat adiktif, dan hanya direkomendasikannye ntu untuk penggunaan jangka pendek. Selain ntu, obat jenis beta-blocker juga digunakan untuk memblokir efek adrenalin, seperti peningkatan denyut jantung dan tekanan darah, jantung berdebar, dan gemetar. Lalu, obat jenis antidepresan juga membantu menenangkan kecemasan dan ketakutan. Gaya hidup dan pengobatan rumahan tertentu dapat membantu mengatasi kecemasan yang menyertai rasa takut terhadap serangga. Pengidap bisa melakukan beberapa cara berikut: Teknik relaksasi, seperti yoga, meditasi, dan pernapasan diafragma, melatih kewaspadaan, berolahraga secara teratur, mengurangi asupan kafein dan stimulan lainnye, dan bergabung dengan kelompok pendukung.


Buat orang yang udah ngalamin celanya robek, pasti malunya masih keinget. Jadi, bahan ketawaan juga. Buat orang yang belom ngerasain celananya robek, itu bagus. Jadi, kagak ngalamin malu. Biar kagak sampe kejadian juga bisa kita usah nyegahnya. Jangan ampe kejadian. Biar kagak ngalamin begitu yang kudu kita lakuin pertama itu peratiin kondisi. Kalo kita mau manjat misalnya, kita kudu pake celana yang pas, yang kagak gampang nyangkut. Kedua, kalo beli celana kudu yang bagus bahannya. Jangan pilih bahan yang gampang tepoh. Ketiga, kalo kita mau pegi ke tempat yang bisa bikin celana beset, kita pilih celana yang bahannya tebel ama jaitannya kuat. Biar kagak kejadian yang bikin kita malu.


Dapetin suatu barang yang diincer dengan harga murah atau bahkan gratis entu pasti hal yang menggiurkan bener kan? Biasanye kalo barang yang diincernye entu murah atau gampang didapetin, ya kite kagak perlu ngincer lama, bisa aje langsung dapetin. Tapi kalo barang incerannye entu mahal dan kite dananye terbates, udeh pasti butuh waktu yang lama buat dapetinnye. Nah si Ken entu lagi kepengen bener laptop baru soalnye laptopnye yang sekarang udeh eror dan payah bener, lemot. Waktu entu, die disuruh enyaknye ke supermarket buat belanja kebutuhan. Kagak taunye lagi ade merek laptop yang bagi laptop secara gratis lewat undian. Ken pun ikutan. Dan die kaget bener karena menangin undiannye.


Sebenenye pake sepeda nyang remnye blong tuh bahaya banget, karna kan kite kaga tau klao tiba-tiba kite lagi lewat trus kepapasan pengguna jalan laen. Udab gitu kalo turunan bisa bahaya tuh, tau-tau bablas ampr kali kan repot urusannye. Emang harusnye kaga usah dibolehin tuh anak-anak kecil apalagi pake sepada nyang remnye blong. Kalo kite orang tua kan ade tuh rasa takutnye. kalo anak kecil kan blom punya pikiran ampe sono, nyang die pikirin cuma bisa maen aja. Jadi orang tua nyang harusnye tuh mikir keselametan anak bukannye malah bikin anak celaka. Kalo die ngapa-ngapa di jalan kan kite blom tentu langsung bisa nolongin.


Kehadiran bayi didalam rumah adalah hal yang menyenangkan, adapun hal yang mesti disiapkan adalah siapkan kamar bayi sesuai standart keamanan, Tempat tidur bayi harus seusai dengan SNI (Standar Nasional Indonesia), sehingga terjamin aman. Pilihlah ranjang bayi yang tidak ada pintu tarik atau bagian samping yang bisa dibuka demi mencegah ranjang terbuka tanpa sengaja. Lalu, pastikan baut yang menghubungan ranjang bayi terpasang kuat dan selalu periksa secara rutin. Selain itu, hindari meletakkan bantal, guling, boneka, atau selimut di ranjang bayi untuk mencegah SIDS (sindroma kematian mendadak pada bayi), lantaran barang tersebut berisiko menutupi wajahnya. Jika kamu ingin memberikan suasana kamar yang sejuk, sebaiknya pendingin ruangan sudah dibersihkan sehingga udara dingin yang dihasilkan bebas debu dan kuman. Lalu, jangan meletakkan menempatkan ranjang bayi di sebelah jendela, untuk menghindari masuknya serangga atau benda lainnya langsung ke dalam ranjang bayi.


Ketahui temen mane yang cocok dengan mereka, dan mana yang kagak. Selain ntu, orangtua juga harus peka melihat ciri-ciri dari jenis bullying yang bisa aje dialami oleh anak-anak. Perlu diketahui, kagak semua pelaku bully ntu sama. Masing-masing memiliki gaya yang berbeda, dan menggunakan taktik yang berbeda untuk mengintimidasi, dan mengendalikan korbannye. Beberape pelaku mungkin akan menggertak sangat licik tentang bagaimane mereka menyerang target mereka, sementara yang lain benar-benar jahat. Dengan menyadari jenis-jenis bullying yang mungkin dihadapi anak, orangtua akan lebih siap untuk membantu anak dalam situasi ape pun. Anak yang ditindas lewat kata-kata biasanye diberi julukan yang negatif, misalnye "si bodoh", "si gendut", "si jelek", dan sebagainye. Anak juga udeh sering menerima makian atau ejekan yang menyakitkan hati.


Kalu êluh pèngèn pêgi ngêgunain akomodasi pêsawat, puguhnyah êluh kudu nyiapin sêgalanyah dêngan amat matêng. Pêrsiapannyah mulè dari mêrkirain jadwal kêbêrangkatan, ngitung waktu buat bisa sampè di bandara dêngan têpat waktu, ama hal-hal tèknis laènnyah. Karang ênih aksès kê bandara mangkin gampang. Banyak êmên kêndaraan umum nyang kêsêdia buat bisa sampè kê bandara. Sêbaèknyah gunain kêndaraan umum, kèk taksi, bus damri, atau kêrèta bandara. Sêlaèn hèmat biaya ama waktu, kalu êluh ngêgunain kêndaraan pribadi nantinyah waktu êluh bakal kêbuang banyak tibang buat nyari parkir di bandara. Êluh juga kudu tau kalu buat bisa parkir di bandara onoh ora murah ama ora gampang. Jadi, mênding kê bandara naèk transportasi umum bè, yak!


Sabtu, 12 Februari 2011 guah nonton baskèt sèri Jakarta di Hall A Sênayan. Guah sampè di sonoh jêm sêtêngah atu liwat sêdikit. Dari luar, udah kêdêngêran ramènyah suara pênonton nyang ngêgêrawakin idolanyah. Wayah guah antrè masup gêdong, lagu Indonèsia Raya udah dinyanyiin, sêdêngkan guah masing di luar. Pêrtandingannyah udah dimulè jêm sêtêngah atu, tapi mujurnyah guah tibang kêtinggalan bêbêrapah mênit. Wayah ênih nyang maèn Satria Muda Britama Jakarta lawan Dell Aspac Jakarta. Tim idola guah udah puguh Satria Muda, dong! Akhirnyah pêrtandingan pun bèrès. Satria Muda mênang dari Aspac dêngan skor 56-52. Bèrès pêrtandingan, guah langsung kêluar gêdong buat minta poto ama tanda tangan pêmaèn-pêmaèn Satria Muda. Ah, rêsêpnyah!


Kalo aye tau bakalan di rumah sendian si aye mending nginep aje tuh di rumah sodara. Dari pada di rumah jadi kepikiran takut trud malah nyusahin diri sendiri. Hati kan juga kaga tenang kalo kite ngerasain sendiri trus sepi. Mao tidur juga kaga nyenyak pasti kebangun mulu. Cari solusi nyang kite kaga dibebanin ama diri sendiri dah. Lagian kan kalo kite nginep juga lebih aman, kalo sewaktu-waktu ade orang jahat masuk kite bisa ape. Kite juga ngehindarin tuh bahaya kalo sendirian kali aje kite ketiduran lupa matiin aer ama keran kan kalo kite kaga tau bisa ngebayain diri sendiri juga.


Zoophobia mêrupakan salah atu jênis pobia wayah sêsêorang ngalamin kêngêrian bêrlêbih têradêp jênis hèwan têrtêntu. Ora tibang rasa ngêri, kadang kêngêrian onoh disêrtain ama rasa jêmbêr. Pada bêbêrapah kasus zoophobia, pêndêritanyah bisa ngalamin kêngêrian nyang ngêhambat kêlangsungan idupnyah dèwèk. Zoophobia ora sêlalu disêbabin ama pêngalaman diudag atau digigit hèwan. Baèk hèwan onoh ngancêm atau ora, sêsêorang bisa ngalamin kêngêrian bêrlêbih, bahkan tanpa alêsan acan. Ngêliat bêntuk ama ukuran hèwan têrtêntu kadang udah cukup buat nongolin rasa ngêri onoh. Kêngêrian bisa nongol sêcara irasional ama tanpa alêsan danta nyang bisa ngêja sêsêorang bakal ngindarin intêraksi dêngan hèwan apah go, têrmasup ngindarin buat sêkadar ngêliatnyah.


Sêorang pêmilik kos di Karawang mao mêrèksa pênghuni pangkèng nyang udah 10 ari têlat ngêbayar kos. Pênghuni onoh dikêtauin jarang bêbaur dêngan pênghuni kos laèn. Wayah pintu pangkèng kos dibuka, bêgonoh kagètnyah pêmilik kos karna nêmuin tumpukan sampah. Banyak tumpukan sampah plastik bêkas ganyêman ama minuman nyang ora dibuang olèh wadon pênghuni kos. Pintu pangkèng bahkan sulit dibuka karna udah pênuh dêngan sampah. Kêliatan di atas ranjang di pangkèng onoh go kêtutup sampah. Mulè dari sampah kêrtas kado, botol minuman kêmasan, aèr minêral, ama kotak ganyêman numpuk di dalêm pangkèng kos onoh. Karna banyaknyah sampah dalêm pangkèng onoh, pêmilik kos ampè kudu dibantu warga sêkitar buat ngêrêsikinnyah.


Lalêr dipênuhin baktèri dêngan jumlah mikroba têrtinggi di bagian luar awaknyah. Lalêr tuman ngêbawa ratusan baktèri bêrbèda di kaki ama sayapnyah nyang mêrèka têmuin di bêrbagè têmpat cêbrik ama jêmbêr. Lalêr dêngan gampang bisa bêpindah di têmpat diah nèmplok, têrmasup pada ganyêman. Kaki-kaki ama sayap mêrèka ngêmilikin banyak pisan baktèri nyang bisa dêngan gampang nyêbar di gêgarêsan ama masup kê awak wayah êluh ganyêm, bahkan kalu êluh ngangêtin ganyêman onoh kêmbali, masing ada kêmungkinan bêbêrapah baktèri masing idup. Onohlah ngapah, daripada ngambil risiko nyang udah danta, lêbih baèk ngindarin ganyêman nyang udah ditèmplokin lalêr atau ngindarin ganyêman nyang dijual di warung dalêm kêadaan kêbuka. Kalu ganyêmanluh udah ditèmplokin lalèr, ontong diganyêm baè, yak!


Gara-gara aye kaga pernah ada di tempat asing aye juga jadi ngerasa bosen ama lingkungan nyanga ada. Kaga pernah maen juga di lingkungan Jakarta karna laga pernah tuh dikenalin ama lingkungan nyang jauh. Pengen si rasanye ngerasain ade di tempat nyang jauh gitu, cuman kaga ade temen trus juga mao sendirian takut. Hasilnya aye jadi orang nyang takut buat kemana-mana. Naek kendaraan umum sendiri aje takut, pokoknya kalo dibilang mah norak dah. Abis mao gimana lagi, keadaan juga nyang bikin aye makin lama makin deket ama rumah. Trus juga mau pergi jauh paling jalan-jalan ke luar kota, itu pun juga ditemenin ama orang tua.


Waktu entu taon 2018, aye udeh nyerah buat dapetin perguruan tinggi incerannye aye. Apelagi emang orang tua aye cuma ijinin kuliah di Jakarta atau maksimal Depok. Jadinye aye kagak ade banyak pilihan. Akhirnye aye pun beralih daftar ke perguruan tinggi di Jakarta, deket rumahnye aye. Terus setelah daftar, abis entu tes, dan sampe akhirnye tiba pengumuman, aye pun diterima di entu perguruan tinggi deket rumah aye. Aye pun seneng dan lega karena keterima di jurusan yang aye incer dan di perguruan tinggi yang jadi opsi laennye aye. Terus setelah dapet pengumuman bahwa aye keterima, selanjutnye aye dan enyak pun dateng ke entu perguruan tinggi buat daftar ulang, bayaran, ukur almamater, pas foto buat biki KTM, dan laennye. Aye dan enyak aye pun seneng. Apelagi enyak aye karena dari awal emang enyak aye maunye aye kuliah di entu perguruan tinggi.


Idup dèwèkan ora mêlulu têntang kêsêdihan. Lêbih dari onoh, idup dèwèkan bisa ngêlatih kêmandirian. Pilihan buat idup dèwèkan bagi masarakat Indonèsia masing dianggap tabu, tapi di Korèa Sêlatan, idup dèwèkan udah bukan ngêjadi hal baru ama tabu lagi. Honjok, punya arti orang nyang ngêlakuin kêgiatan dèwèkan. Honjok ênih mêngacu pada indipidu nyang sêcara sadar milih idup dèwèkan ama ngabisin waktu dêngan nikmatin kêgiatan dèwèkan. Mêski sêmpêt punya arti nègatip dalêm masarakat, karang honjok dimaknain lêbih dalêm sêbagè suatu upaya buat ngêjadi pribadi sêutuhnyah liwat idup dèwèkan. Dalêm honjok, kita juga bisa nêmuin kêpêrcayaan diri buat idup dèwèkan ama ngêcapèi kêbahagiaan.


Orlando lagi maen basket sama temen-temennye di lapangan deket rumahnye mereka. Nah entu lapangan biasanye sepi, kagak ade orang selaen mereka yang lagi maen basket. Jadi entu lapangan cuma ade suaranye mereka, pantulan bola basket, dan suara langkah sepatu mereka. Entu udeh malem dan semua lampu lapangan pun udeh nyala. Jadi walaupun udeh malem, Orlan bisa liat semuanye secara jelas. Kebetulan, Orlan lah yang lagi megang bola basket. Jarak antara Orlando dan ring basket pun kagak jauh. Die pun mutusin buat masukin entu bola basket ke ringnye. Eh pas entu bola basket udeh masuk ke ring, tiba-tiba aje ade orang asing di bawah ring dan die pun pingsan karena kena bola basket. Jelas aje Orlando panik, apelagi temen-temennye nyalahin Orlando karena maennye kagak ati-ati. Eh terus pas Orlando udeh lagi ngacir ke tempat tasnye buat ambil ponsel dan nelepon ambulans, entu orang asing yang pingsan mendadak bangun. Temen-temennye Orlando pun ngakak dan ngomong entu adalah prank. Jelas aje Orlando kaget dan panik karena entu prank.


Enyak aye ikut arisan di keluarganye babeh aye. Sistem arisannye entu, selaen bayar duit arisan, semua pesertanye kudu ngasih duit konsumsi juga. Jadi tiap orang yang dapetin arisan, cukup nyediain tempat aje buat orang pade kumpul dan kagak perlu keluarin duit buat badogannye. Terus biasanye, tiap ade sisa dari badogan, tiap orang boleh bawa pulang, apelagi yang ngadainnye, entu badogan boleh disimpen. Tapi giliran enyaknye aye yang ngadain entu arisan, enyak aye kagak boleh bawa ape yang jadi haknye. Jelas aje enyak aye kesel. Masa die kagak boleh ngelakuin ape yang biasanye orang lakuin? Enyak aye bukan kesel karena kagak bisa bawa badogan yang die beli dan bahkan sebenernye die nambahin duit lagi di luar duit konsumsi. Yang bikin enyak aye kesel entu karena die dapet perlakuan kagak adil. Akhirnye, enyak aye pun protes soal perlakuan kagak adil entu dan mereka pun pade kagak bisa jawab.


Kalo masalah kaga pede ama banyak orang kayanye sih bukan aye termasuk orang nyang introvert.  Tapi aye tuh emang merasa ketakutan gara-gara dulu tuh sering diomelin di depan banyak orang. Jadinye kalondiliatin orang tuh suka takut, kaga tau ampe sekarang tuh kaga ilang rasa takutnye. Makin kemari sih udeh makin berani buat tampil di depan umum, cuma kalo udeh kenal deket, kalo masih belom kenal masih kaga percaya diri. Tapi udeh dipaksain si gara-gara kuliah kan otomatis mesti mandiri, untungnye udeh mulai berani ngomong tuh pas disitu. Tapi kalo buat ilangin banget si perlu waktu dah karna emang dari kecil jadi kudu dapet penanganan khusus biar bisa total percaya diri.


Pêrasaan jêngah puguh bisa dirasain olèh siapah baè. Kalu êluh ingêt-ingêt baè kêjadian onoh, puguh bakal ngêja pikiran ama atiluh kacau. Bêrikut ênih bêbêrapah cara biar kêjadian ngêjêngahin ora sampè nimbulin kêkalutan. Biar bisa ngêringanin rasa jêngahluh, ora ada salahnyah buat bêcêrita kêpada orang têrdêkêtluh. Hal ênih dilakuin biar ngêja pêrasaanluh ngêjadi plong. Cara ênih justru ngajarinluh buat bêrani ngadêpin rasa jêngah dibandingin tibang êluh pêndêm dèwèkan. Sêlanjutnyah, ontong diambil puyêng atas kêjadian ngêjêngahin nyang êluh alamin. Kêmudian, kalu êluh baru-baru ênih ngalamin kêjadian ngêjêngahin, êluh pêrlu punya kêbêranian di dalêm diriluh pêranti ngadêpinnyah sêcara langsung. Têrakhir, ontong ngêgêdé-gêdéin kêjadian ngêjêngahin onoh. Sêmuah kêmbali pada tanggêpanluh. Kalu êluh ngasihin tanggêpan biasa baè, orang laèn go bisa sigrah ngêlupain momèn onoh.


Aye kan punya mata minus tuh, jarak semeter aja aye suka jarang liat orang nyang manggil aye. Waktu kuliah kan aye ikut temenan ama orang dari macem-macem jurusan kan, trus suatu waktu mukanye ada nyang rada mirip tuh eh dengan pede aye panggil dengan suara lantang nama die. Tapi, anehnya kok die kaga nengok, nah pas aye tepok tuh teryata aye udah salah manggil orang. Mana aye kaga kenal lagi tuh orang nyang aye panggil siapa, tapi udeh sok kenal banget. Abis dah malu kalo ketemu lagi pasti die cerita tuh ama temen-temenye nyang bikin aye jadi tengsin kalo nanti kepapasan lagi.


Ngadêpin pêrcêrèan aja udah sêdih, apahlagi kudu ngêjalanin ari-ari sêudahnyah. Salah atu hal paling pênting nyang kudu dipêrtimbangin ama laki bini sêbêlon mutusin buat bêcêrè adalah masalah bocah nyang udah dibrojolin dalêm perkawinan onoh. Dalêm hal ênih pêrcêrèan bakal ngêbawa akibat hukum têradêp bocah, yakni bocah kudu ngêmilih buat milu baba atau milu ênyaknyah. Puguhnyah hal ênih nyêbabin dampak nyang kurang baèk buat bocah, têrutama kalo bocah masing di bawah umur. Ora tibang masalah hak asuh bocah, akibat nyang paling utama dari putusnyah hubungan perkawinan adalah pêmbagian banda barêng. Kalo sêbêlon ngêlakuin perkawinan ora dilakukan pêrjanjian pisah banda, mangka banda nyang didapêt sêlama perkawinan kudu dibagi wayah bêcêrè.


Elu pernah tinggal sendirian? Elu sedih kagak? Nah elu pas ngerasa sedih karena sendirian, ngerasa kesepian dan hampa biasanye ngapain? Udeh ada cara buat ngehibur diri pas tinggal sendirian? Aye punya caranye. Pertama, kalo semua urusan elu udeh selesai, elu bisa tetep kontakan sama orang-orang terdekatnye elu. Kedua, elu bisa ngelakuin hobi elu ataupun nyari hobi baru biar waktu elu sendiri kagak kerasa bener. Ketiga, elu bisa ngelakuin hal-hal yang bermanfaat buat elu, biar waktu elu sendirian jadi berguna. Keempat, kalo semua urusan elu udeh kelar, elu bisa ngelakuin segala hal yang elu demen dan bikin santai. Nah entu die beberape cara ala aye buat ngadepin kesedihan karena tinggal sendirian. Elu juga kudu cari cara ye buar kagak terlalu sedih idup sendirian! Jadinye kesedihan elu karena tinggal sendirian kagak berlarut-larut.


Semuanye berawal dari waktu kite pergi melancong dadakan ke Singapura soalnye ade tiket nyang murah parah. aye ame Adrian langsung kaga pake rem buat eksplore kota Singa ntu nyang dulunye jadi pos paling jauh dari Kerajaan Sriwijaya nyang bername Temasek eni. Lagipula kalo waktu ntu aye ame Adrian same barengan capek banget ame ngerasa perlu waktu berduaan aje. Makenye begitu ade promo harge tiket PP JKT-SG dijual di harga nggak lewat sejuta, alias lebih murah dari pade tiket ke Bali, kite kaga pake mikir lame langsung ngambil kagak pake mikir dua kali. kagak bosen ape ke Singapura? Kayaknye setaon bise sering bangat, emang kenyataannye enggak. Singapura tuh emang selalu ngangenin. Ape aje ade. Suasane kotaye tenang, transportasi publiknye cakep ame gegaresannye juge yahud .


Gagal masuk universitas teryata buka cuma kesalahan dari kite sendiri aja, tahun ini juga ada cerita kalo satu sekolah kaga bisa ikut SNMPTN gara-gara kaga finalisasi PDSS. Kalo udeh begini pan bingung siapa nyang mao disalahin, karna percuma juga udeh kaga ada nyang bisa luluss SNMPTN. Ketua Lembaga Tes Masuk Perguruan Tinggi Budi Prasetyo membernarkan berita itu, katanya emang ada beberapa sekolah nyang kagak ngelakuin finalisasi PDSS tahun 2022. Kite pan udah tau sendiri ya kalo sekarang teknologi udah canggih ape-ape kan bisa dicari.  Sayang banget dah denger kejadian kaya gini, kaga tau di mana letak kesalahannye tapi nyang rugi semua murid kelas 3 SMA, sedangkan SNMPT udeh kaga bisa diikutin taun depannye jadu kalo ngapa-ngapain lebih ati-ati jangan ampe ngerugiin orang.


Bulan Agustus taon 2022 akhirnye aye selesai skripsi dan dinyatain lulus. Pas bulan Oktober taon 2022, acara yudisium pun diadain. Nah pas yudisium, diumumin siape aje yang dapet penghargaan. Dan ternyate aye dapet penghargaan sebagai mahasiswi terbaik dari jurusan aye di universitas. Aye pun ngabarin ke enyak dan babeh aye. Terus pas pekan itu juga, beberape hari setelah yudisium, giliran acaranye wisuda. Nah selesai wisuda, aye diajak enyak buat ke rumah neneknye aye. Pas aye sampe sono, ternyate enyak dan empoknye aye udeh ngasih hadiah kejutan, ya entu party! Di sono udeh ade empok aye dan suaminye, babeh aye, sodarenye aye yang kembar, serta nenek dan engkongnye aye. Aye kaget dan seneng bener dapet hadiah kejutan entu!


Seorang pria Rezki Achyana malah menjadi korban rasisme saat melapor ke Polsek Palmerah. Rezki dituding pelit karena 'hanya' mengucapkan terima kasih setelah membuat laporan. Kagak hanya ntu, Rezki juga ditertawakan oleh dua oknum polisi saat membuat laporan ntu. Kejadian ntu membuat oknum polisi di Polsek Palmerah diperiksa Provos Polres Metro Jakarta Barat. Die mencurahkan pengalamannye ntu di media sosial hingga akhirnye viral. Berikut ini unggahan Rezki di akun Twitter miliknye: Habis buat laporan kehilangan di Polsek Palmerah Jakarta Barat. Setelah suratnya gw terima, gw bilang terimakasih. Polisinya bilang: "Terimakasih doang?"Gw jawab: "iya" Trus gw keluar ruangan, polisinya teriakin gw. "Padang! Dasar Padang! Pelit!" . Hal yang dilakukan oleh oknum polisi ntu udeh termasuk rasis, hal ini tentun mengusik, dan bikin gedek.


Waktu opêrasi tiba, 2 Januari 2020. Guah udah datêng pagi-pagi kê rumah sakit. Pêrawat mêrèksa tènsi ama bêrat awak guah. Abis onoh, pêrawat ngantêr guah kê kamar rawat di lantè lima. Sêmbari nunggu waktu opêrasi jêm êmpat sorè, guah ngasoh dulu di pangkèng inêp. Pêrawat datêng silih bêganti. Ada nyang datêng pêranti mêrèksa tènsi lagi, ada nyang nanyain riwayat pênyakit, ada nyang datêng pêranti nginpus, ada juga nyang datêng pêranti tès alèrgi. Têrnyata opêrasi guah digasikin dua jêm dari rêncana awal jêm êmpat sorè. Guah diantêr pêrawat ngêgunain korsi roda kê ruang tindakan di lantè dua. Guah bêganti makè pakèan opêrasi, têrus asistèn doktêr nandain bagian awak guah nyang bakal dibêdah. Abis onoh guah dibaringin kê kasur mênuju ruang tindakan. Wayah siuaman, guah udah bêrada di ruang pulih sadar dêngan kêadaan sêlang oksigèn masing ada di idung ama alat pêngontrol dêtak jantung masing ada di jêmpol kiri guah. Awalnyah ngêri sih, tapi alhamdulillah sêmuah bêjalan lancar.


Namanye tinggal di Jakarta mah kaga pernah luput dari macet, kalo kite kaga lebihin waktu 30 menit aja pasti udah deh kaga bisa ke kejar. Ceritanye tuh aye mao ke kantor, masuk kantornye tuh jam 9 pagi. Nah biasanye karna takut telat aye berangkat jam 8 tp nyampe sono masih pagi bener trus besok-besok aye mundurin dikit dah. Padahal cuma aye mundurin 15 menit eh makin siang teryata makin macet dong, mana naek transjakarta juga kena macet. Pusing dah pala mikirnye, ngeri telat doang. Yaudah dah cuma bisa pasrah ama keadaan trus jadiin pelajaran kalo mao berangkat trus ke daerah Jakarta, kaga bisa tuh di entarin barang 15 aje.


Kebiasaan di hari libur jarang masak. Kalo sore-sore jalan bareng ama laki sekalian makan. Sore waktu itu ngeliat ada gerobak baso yang banyak banget dikerubungin ama orang-orang. Pas juga lagi mendung, adem gitu kayaknya enak makan baso. Ngeliar gerobaknya banyak dikerubungin orang mikirnya psati basonya enak. Ikutan ngantri dah. Kagak lama dapet giliran kita mesen. Pas udah dapet basonya langsung nyari tempat duduk yang kosong. Pas lagi nyari, mata ngelongokna ke bawah. Kaget banget di bawah ngeliat ada ludah-ludah. Geli banget. Langsung nyari tempat yang jauhan. Pas udah dapet, langsung habek basonya. Di tengah makan, ngedenger suara orang ngeludah. Pas nengok, ternyata tukang baso yang ngelepeh gitu. Langsung geli. Langsung berenti makan ama ngajak mabur laki. Taro mangkoknya di bawah, terus bilang ke abangnya buru-buru harus pulang. Kapok, kagak mau lagi makan di sono.


Maraknye penggunaan media sosial, dan internet perlu ditanggapi dengan bijak. Pasalnye, penindasan pada anak juga bisa terjadi di dunia maya. Penindasan ntu dikenal dengan istilah cyberbullying. Misalnye, ketika akun media sosial anak dibanjiri komentar negatif yang menyakitkan, atau data pribadi seperti foto dan video disebarkan tanpa seizin anak. Pelaku cyberbullying sering mengatakan hal-hal yang kagak berani mereka katakan secara langsung. Teknologi membuat mereka merasa anonim, terisolasi, dan terlepas dari situasi. Hingga kagak heran, pelakunye mungkin menggunakan nama samaran sehingga tindakannye ntu sangat keterlaluan karena pengganggu dapat melecehkan target mereka dengan risiko tertangkap yang jauh lebih kecil. Sementara ntu, korban akan merasa bahwa peristiwa kagak nyaman ntu berlangsung terus-menerus, dan kagak pernah berakhir. Hal ntu karena penindas dapat mendatangi mereka kapan aje, dan di mana aje melalui internet. Bila anak sering menghabiskan waktu di dunia maya tapi selalu tampak resah atau sedih, orangtua perlu berhati-hati, dan bicarakannye baik-baik dengan anak. Barangkali, mereka menjadi korban dari cyberbullying.


Jika bocah kurang diberi kesempatan untuk bermain dengan teman-temannye,  lebih banyak main di dalam rumah, kurang berinteraksi  di luar, maka jangan heran jika die bakalannye menjadi pemalu, menarik diri, takut, dan merasa cemas karena ruang geraknye ntu terbatas hanya dengan anggota keluarga di rumah, maka orang lain selain keluarganye ntu adalah sesuatu yang asing baginye. Sering-sering ajak anak ntu untuk berinteraksi sosial, termasuk dengan orang-orang yang kagak die kenal, misalnye meminta anak anda membayar jajanannye ntu di kasir,  menyampaikan pesanannye yang ada di buku menu, meminta sendok atau hal-ha lain yang die butuhkan untuk melatih keberanian, dan percaya diri anak kite di tempat umum.


Elu udeh pernah ngerasain seneng karena lulus ujian? Nah aye pernah. Ceritanye ini pas masa-masanye aye ngerjain skripsi. Pas skripsi, jelas aje aye bener-bener berusaha buat ngerjainnye. Pas aye kuliah, buat lulus aye harus 4 kali ujian skripsi, ya entu ujian skripsi bab 1, ujian proposal skripsi (bab 1-3), ujian forum skripsi (bab 1-4 dan 6), dan ujian sidang skripsi akhir (bab 1-6). Tentu aje buat lulus dari semua 4 ujian sidang skripsi entu, aye kudu belajar dan berusaha mati-matian, ngurangin waktu maen, nyantai, dan bahkan waktu istirahat. Akhirnye setelah beragam perjuangan mulai dari cari literatur, ngerjain skripsi, nyari partiispan, ngolah data, analisis data, dan laennye, akhirnye aye pun lulus semua ujian skripsi. Wuih, udeh pasti aye seneng dan lega bener karena lulus semua entu ujian! Wajar aje aye seneng, soalnye aye bersyukur bisa selesai skripsi dan lulus semua ujiannye, berhasil ngedapetin tujuannye aye buat lulus tepat waktu, dan berhasil ngelewatin beragam kesulitan buat sampe di entu titik kelulusan ujian. Intinye, aye seneng bener deh.


Mendisiplinkan anak bisa menjadi salah satu hal yang paling menantang bagi orang tua, apalagi jika ntu adalah anak pertama, jadinye belom punya pengalaman. Saat ntu anak-anak udeh pade tumbuh, mereka akan menjadi lebih menuntut, dan tentunye menguji kesabaran. Jumlah tantrum pada anak meningkat. Awalnye, orang tua mungkin akan menghadapinye dengan ramah, dan sabar, tetapi semakin lama, pendisiplinannye bisa aje memburuk, dan berubah menjadi amarah dan pemukulan. Dalam seabrek-abrek kasus, orang tua terpaksa mengeraskan suaranye, atau menggunakan kekerasan, padahal hal ntu dirasa kurang tepat karena bisa membuat anak menjadi trauma, atau bahkan kasar. Pada saat die dari kecil udeh sering dipukul, tapi die gabisa ngelampiasin kekesalannye sama orang tua akhirnye die jadi limpahkan ke orang laen.


Alhamdulilleh ya Allah, aye lolos SBMPTN 2021. Aye lulus di pilihan kedua aye Sastra Inggris, pilihan pertame aye milih jurusan psikologi UI, biar kata begitu aye seneng banget dah bise keterima di pilihan kedua eni. Aye yakin eni jalan dari Allah nyang paling terbaek. Kalo kata enyak babe aye jadi guru aje abis lulus entar, tapi ah aye maunye jadi Kedubes di luar negeri sono. Pan lumayan ye bisa jalan-jalan gratisan tiap dines kerja. Cuman ade sedihnye juge sih, SBMPTN kemaren sohib aye kagak bisa keterima juga di UI, die keterima di pilihan kedua juge tapi di UNDIP, jadi jauhan dah sama sohib aye. Kudunya sih bisa bebarengan gitu kuliah same-same di Jakarte eni.


Wila pas kelas 2 SD, nasibnye jelek bener. Para kakak kelasnye entu hobinye ngerundung. Pade suatu saat, Wila lagi lewatin koridor yang sepi karena entu adalah jam belajar. Wila abis diminta gurunye buat naro buku di meja gurunye. Pas entu, pas Wila mau balik ke kelas dan lewatin koridor yang sepi, die ketemu segerombolan kakak kelasnye yang lagi pade bercanda. Wila pun tadinye mau puter arah supaye kagak perlu lewatin mereka. Eh tapi mereka sadar sama kemunculannye Wila. Mereka pun manggil Wila dan malak duit jajannye Wila. Mereka juga ngancem Wila buat selalu setor duit jajan ke mereka kalo kagak mereka bakalan bikin Wila menderita. Wila pun ketakutan karena diancem.


Di tengah kerumunan ibu-ibu dan mba-mba yang berdiri di gerbong yang diperuntukkan khusus untuk kaum hawa ini, ternyata banyak laki-laki yang menyelip di antaranya. Dan mereka dengan santainya berdiri di dalam gerbong tanpa merasa bersalah, bahkan ketika ditegur beberapa penumpang bahwa itu adalah gerbong khusus wanita pun mereka bergeming. Beberapa di antaranya juga saya amati berusaha merangkul wanita di sebelahnya — yang saya duga sebagai pacar/istrinya, dan sebagian lainnya berusaha mengobrol dengan istrinya sebagai alibi mereka untuk berada di gerbong khusus wanita. Ketidaknyamanan akibat ulah para oknum pria itu tidak berhenti sampai disitu saja. Ketika pada akhirnya saya turun di stasiun Tanah Abang, ketika masih mengantre untuk keluar dari KRL, saya sempat menoleh untuk melihat kondisi terkini di dalam gerbong. Dan disitu saya sadar saya diperhatikan secara terus-menerus tanpa henti oleh seorang pria yang sedari tadi ikut berdiri gerbong khusus wanita. Sontak saya buru-buru turun karena khawatir menjadi korban pelecehan


Tau kagak, kalo pas seseorang yang kena hinaan fisik ngerasa stres dan ujung-ujungnye ngarah ke depresi, ade beberale gejala fisik yang muncul? Nah gejala fisiknye entu katenye adalah; ngerasa capek dan kagak ade tenaga, selera makan ilang dan akhirnye berat badan nurun, ngalamin insomnia atau bahkan terlalu banyak tidur, dan katenye pun kepala terasa pusing. Sahabatnye Alsa pernah jadi korban body shaming. Die ngalamin beberape entu gejala. Die pun karena udeh kesel bener, akhirnye die marah ke para pelaku yang udeh hina die secara fisik. Sejak saat entu, orang-orang udeh kagak ade yang berani ngehina die secara blak-blakan lagi. Pade tetep ngehina tapi di belakang.


Kegagalan merupakan suatu hal yang paling kaga enak, dan kaga dimauin sama sama seabrek orang-orang. Ya iye namanye juga kegagalan, mane ade orang yang mau gagal dalam idupnye. Tapi mau gimanepun ntu harus tetap di jalanin dengan sabar dan segera bangkit ambil hikmahnye, anggep aje pembelajaran idup karena kegagalan yang ade. Sewaktu aye masih duduk di bangku sekolah, aye udeh menyusun rencana idup aye, ya ntu aye udeh nyusun mau sekolah di mane aje setelah lulus ngampus. Aye udeh nyusun setelah lulus kuliah lanjut mau kemane, ujian berkas aye udeh kelar dan lolos, lanjut ujian pengetahuan umum buat dapetin nilai yang bagus biar bisa masuk ke tempat kerja impian. Tapinye, takdir berkata lain, aye kaga bisa dapetin kerjaan impian aye. Pas udeh tau nilai nem aye, nem aye jeblok, sungguh sakit rasanye, emang kite makanye kaga boleh kepedean dulu jadi orang, aye terlalu yakin bisa berhasil akhirnye malah gagal, jadi kuncinye jangan terlalu yakin dan bersantai, serta kite harus selalu doa dan semangat untuk sukses.


Aye tuh punya ade udah umur 11 tahun, udah lumanyan gede lah, jaraknye juga lumanyan jauh, jadi aye bisa ngemong. Pas aye dulu kecil kok kayanye aye beda banget ya cara ngurusinnye, dulu Nyam sibuk ama dagangan, tapi kalo ama ade nyang sekarang nih di timang-timang bae. Aye juga ngarti si, pas itu ekonominye kan beda, tapi aye kaga dendam. Aye udah ngarti buat ngurusin Nyak lahiran, bantuin Nyak ngurus ade juga, padahal waktu itu wasih kelas 5 SD. Aye ampe ditanya guru knapa aye absen 3 hari disekolah, trus aye jawab kalo jagain Nyak tapu guru kaga percaya ama aye.


Perkara takut gegara sekarat enih emang bakal susah diilanginnye. Cuman, pecaye ato kagak, banyak nyang bilang kalo ade kemungkinan naeknye hormon endorpin sebelon ketemu maot, walopun belon ade penelitian benerannye ke manusie. Para peneliti ntu, waktu 2011, pernahnye neliti make tikus nyang nunjukin kalo hormon serotonin, nyang bekontribusi juge ame rase bahagie, nambah tige kali lipat sebelon ntu tikus mati. Enih diuji coba di enem tikus sekaligus, terus enem-enemnye nunjukin hal nyang same; hormon bahagie mereka nambah sebelon mereka mati. Kek penelitian laen nyang butuh eksperimen dan dipakelah tikus, penelitian soal enih juge bise aje belaku di manusie. Jadi, coba aje dari karang kontrol rase takut gegara sekarat.


Burnout merupakan suatu istilah yang digunakannye untuk menggambarkannye suatu kondisi stres berat yang dipicu oleh pekerjaan. Burnout kagak boleh dibiarkan berlarut-larut, dan perlu diatasi dengan tepat karena dapat memengaruhi kesehatan fisik dan mental. Siape aje bisa mengalami burnout. Namun, kondisi ntu lebih banyak terjadi pada orang yang sering memaksa diri untuk terus bekerja, kurang mendapatkan apresiasi pekerjaan dari atasan, memiliki beban kerja yang berat, atau memiliki pekerjaan yang monoton. Burnout dipicu oleh stres berat di tempat kerja yang tidak teratasi sehingga membuat penderitanye kehilangan semangat bekerja, bahkan kehilangan minat untuk berinteraksi dengan lingkungan sosialnye. Setiap orang tentu pernah merasa kelelahan dan stres dalam bekerja. Akan tetapi, seorang yang mengalami burnout cenderung akan merasakan atau menampakkan ciri-ciri berikut ntu ; Salah satu ciri burnout adalah hilangnya semangat bekerja dan minat terhadap pekerjaan yang sedang dikerjakan. Tetap bekerja tanpa adanya semangat dapat menguras banyak energi sehingga memicu kelelahan.